af AliBabah » 27. aug 2017 03:57\nJeg er lige begyndt igår, og har fået brugt nogen timer på det.\nEr vidst oppe på lvl 33 eller 34 nu, og godt inde i ACT III.\nSuper fedt spil, som minder mere om D2 end D3 - D2 var et spil jeg brugte ualmindeligt meget tid på.\naf SEQU3L » 27. aug 2017 07:01\nAliBabah skrev: Jeg er lige begyndt igår, og har fået brugt nogen timer på det.\nSuper godt at hører du vild med det Du altid velkommen til at gruppe op eller spørger om noget hvis du mangler information\naf Derp » 30. aug 2017 13:18\nDet er ærgeligt at man skal rerolle en character og at man ikke kan respecce fuldt ud. Det har jeg aldrig været vild med. Jeg elskede at man bare kunne kaste sig ud i det og tosse rundt i Diablo 3 uden at det gik ud over ens lategame character. Jeg hader at rerolle, det føles altid som om at udvikleren ikke har respekt for ens tid. Måske fordi at jeg er blevet ældre og har mindre tid til at game.\naf Mike JezZ » 30. aug 2017 13:22\nDerp skrev: Det er ærgeligt at man skal rerolle en character og at man ikke kan respecce fuldt ud. Det har jeg aldrig været vild med. Jeg elskede at man bare kunne kaste sig ud i det og tosse rundt i Diablo 3 uden at det gik ud over ens lategame character. Jeg hader at rerolle, det føles altid som om at udvikleren ikke har respekt for ens tid. Måske fordi at jeg er blevet ældre og har mindre tid til at game.\nDu kan godt respecce med Orb of Regret\nDisse købes enten hos vendors eller kan farmes, men de refundere godt ét point.\nMen ja, jeg er ganske enig, og er også en af grundene til at jeg ikke gider at spille det.\naf Danny Beyer » 31. aug 2017 07:06\nHvad betyder det når en item har en brun/orange farvet kant? Den grønne kan betyder at det er 3-linked med rød, grøn, blå og man derfor kan få en chromatic orb for den? Men hvad med den brune/orange? Selve item er hvidt. Læste at det var en indikation for, at man skulle bruge en orb of chance på den, for en stor chance for at få et godt rare item eller endda unique. Det var ikke tilfældet.\nNu vi er ved kanter/borders.. hvad så med den hvide kant/border?\naf SEQU3L » 31. aug 2017 09:50\nDanny Beyer skrev: Hvad betyder det når en item har en brun/orange farvet kant? Den grønne kan betyder at det er 3-linked med rød, grøn, blå og man derfor kan få en chromatic orb for den? Men hvad med den brune/orange? Selve item er hvidt. Læste at det var en indikation for, at man skulle bruge en orb of chance på den, for en stor chance for at få et godt rare item eller endda unique. Det var ikke tilfældet.\nDet spilles Loot filter\nMeget simpelt, high lightet loot er et item som er noget vær på den ene eller anden måde Det er de mest vigtige items loot filter high lighter Google PoE loot filter og du kan finde ud af hvad det hele er og hvorfor\nSenest rettet af SEQU3L 31. aug 2017 09:59, rettet i alt 1 gang.\naf SEQU3L » 31. aug 2017 09:58\nSpillet er til de hardcore gamere alt i PoE har en konsekvens, gør du som D3 fjerner du lysten til at bygge nye charactere og du vil derfor begynde stille og roligt at ødelægge økonomien i spillet\nJeg bygger en character op på level 80 på 4 dage nemt og nej det gør nye spillere ikke, men når du mester spillet så gør man\nPoE er også kendt for at have Race league hvor du har et hvis antal timer at se hvem der kan komme længst og til tider uge races på race kan du vinde demi gods.\nLeveling er en kæmpe del af PoE og det også grunden til at hvis du gør som D3 så ødelægger du grund fundamentet spillet er bygget på.\nHusk på vær 4 månede for alle charactere 1 100% free respecc og det på alle dine charactere og nogle gange for du flere da hvis de kommer med en update som ændre bare 1 passiv point\nHusk nu på D3 og PoE er godt nok begge 2 Loot ARPG spil men ud over det er de virkelig forskellige\nPoE er for de hardcore og D3 er for softcore, det er nok den bedste måde at sætte det op på\nHuske i D2? Der kunne man heller ikke respecc ens character og der var ikke engang regret orbs\naf Danny Beyer » 31. aug 2017 10:25\nDet var det svar jeg frygtede.. 'google it'. For det har jeg gjort og der er intet entydigt synes jeg.\naf SEQU3L » 31. aug 2017 10:42\nDet spilles PoE Loot filter\nJeg skrev så lige PoE loot filter i google og wupti\nDet er et loot filter, det er ikke det som er implanteret af GGG i deres xbox version af PoE men det yderst tæt på.\nFor at få en større forståelse af hvad du kan bruge alle items til som loot filter high lighter så skal du se Vendor selling recipe og andre video jeg har linket her inde på nogle af de første sider\nEllers mit bedste råd er at spille spillet og med tiden for du en større forståelse af alt\naf Danny Beyer » 31. aug 2017 11:45\nMeget simpelt, high lightet loot er et item som er noget vær på den ene eller anden måde Det er de mest vigtige items loot filter high lighter Google PoE loot filter og du kan finde ud af hvad det hele er og hvorfor [/quote]\nDet var det svar jeg frygtede.. 'google it'. For det har jeg gjort og der er intet entydigt synes jeg.[/quote]\nEllers mit bedste råd er at spille spillet og med tiden for du en større forståelse af alt [/quote]\nSå er dwt ikke helt forkert at brune borders skal ha en tur med orb of chance.. jeg var måske bare uheldigt med roll'et.\nJeg ved at det formentlig kommer med tiden, men det er nu lidt ærgerligt at vendor et item der potentielt er et one in a lifetime drop. Derfor mit spørgsmål\naf SEQU3L » 31. aug 2017 11:54\nJeg råder dig til at se Vendor recipe video og andre videoer omkring loot og hvad der er godt at samle op og gøre ting med, jeg kan desværre ikke hjælpe dig mere på text da det bliver en kæmpe roman at skulle fortælle dig hvad du skal gøre og hvornår\nAlt er på youtube og er det stadigvæk ikke til at forstå så er mit GT: D1SA3LE og du mere en velkommen i mit party til en chat


Toni, sofabord fra MUUBS med marmorplade, Køb det her!\nForside / Shop / Alle produkter / Stue / Borde / Bord, Toni, hvid marmor\nDette smarte sofabord Tuni, er i en passende størrelse som henholdsvis sofabord eller hjørnebord. Rammen er fremstillet i teaktræ og har en bordplade i ren marmor. Denne kombination giver bordet et råt og feminint udtryk. Bordet er designet af Muubs, som har lavet en lang række møbler og brugskunst til hjemmet. Det er deres varemærke at genbruge så meget materiale som muligt for at undgå spild. Derfor er bordets ramme fremstillet i genbrugsmaterialer. Placer bordet i stuen eller i et hyggeligt hjørne med lidt lys og andet brugskunst for at sætte et personligt præg på bordet.\nVarenummer (SKU): 288122 Varekategori: Borde Tags: Hjørnebord, MUUBS, Sofabord, Tuni\nToni, sofabord fra MUUBS\nDette smarte sofabord Toni, er i en passende størrelse som henholdsvis sofabord eller hjørnebord. Rammen er fremstillet i teaktræ og har en bordplade i ren marmor. Denne kombination giver bordet et råt og feminint udtryk. Bordet er designet af Muubs, som har lavet en lang række møbler og brugskunst til hjemmet. Det er deres varemærke at genbruge så meget materiale som muligt for at undgå spild. Derfor er bordets ramme fremstillet i genbrugsmaterialer. Placer bordet i stuen eller i et hyggeligt hjørne med lidt lys og andet brugskunst for at sætte et personligt præg på bordet.


København ZOO - FERIE OG BØRN\nBrugernes bedømmelse af København Zoo\nKøbenhavn Zoo er en af Danmarks største zoologiske haver med masser af eksotiske dyr. Mest kendt er København Zoo for de to kinesiske Pandaer.\nSeneste omtaler af København ZOO:\nZoologisk have København fejrer fødselsdag: Zoologisk have København fylder år mandag d. 20. september – Men det er ikke en… Indlægget Zoologisk have København fejrer fødselsdag blev først udgivet på FERIE OG BØRN.\nZootårnet åbner igen i København ZOO! I de seneste fem måneder har Københavns bedste udsigt været forbeholdt en håndfuld tømrere,… Indlægget Zootårnet åbner igen i København ZOO blev først udgivet på FERIE OG BØRN.\nNu bliver der Jul i København ZOO, når der gennem hele julen kan løbes på skøjter rundt i ZOO med… Indlægget Jul I København ZOO blev først udgivet på FERIE OG BØRN.


Hotel Skrøbelev Gods – luksus i herskabelige omgivelser\nOm du trænger til et romantisk weekendophold, drømmer om et gourmetophold med gin- eller vinsmagning, skal holde bryllup, fest, møder eller kursus/konference - så danner Hotel Skrøbelev Gods den perfekte ramme.\nNår du river et par dage ud af kalenderen og drager mod Skrøbelev Gods med dit livs udkårne eller et par gode venner, kan du roligt forvente, at der foran dig ligger en totaloplevelse. Den inkluderer både lækker mad, service i topklasse og en stemning, der emmer af historie og luksus.\nHer er det altid gæsten, der er i fokus. I Riddersalen, hvor du f.eks. indtager en lækker to- til femretters menu om aftenen, er bordene dækket op med stearinlys og flotte blomster.\nI de nyrestaurerede dobbeltværelser og suiter er den historiske stil - som på resten af godset - bevaret. Skrøbelev Gods er kendt for de fantastiske suiter med stuk i loftet og smukke marmorbadeværelser med jacuzzi. Alternativt kan man vælge et lækkert dobbeltværelse med massivt egetræsgulv og hyggepejs. Stilen er gammel og romantisk, for den skal jo passe til omgivelserne - her er ikke noget moderne minimalisme. Så det er lidt en tidslomme. Samtidig har gæsterne selvfølgelig alle moderne faciliteter til rådighed.\nDu bor tæt på købstaden Rudkøbing, ligesom du heller ikke er langt fra Valdemar Slot eller de vilde heste. Den fantastiske natur i omegnen indbyder til både strandture, cykling og lange gåture, hvor du kun hører fuglenes kvidren. Der er med andre ord lagt op til uhøjtidelig hygge, skønt man befinder sig på et storslået sted.\nØnsker du en romantisk overnatning eller weekend på Skrøbelev Gods, er det en rigtigt god idé at bestille i god tid, for efterspørgslen på denne smukke perle er stor.


Coronakrisen: Nadia Nadim klar til at melde sig frivilligt | BT Fodbold - www.bt.dk\n25. mar. 2020 - 20.34 | Opdateret 25. mar. 2020 - 20.39\nCoronakrisen: Nadia Nadim klar til at melde sig frivilligt\nNadia Nadim - fodboldspiller Foto: Søren Bidstrup\nDen professionelle fodboldspiller Nadia Nadim, som til daglig scorer mål for Paris Saint-Germain, er parat til for en stund at smide fodboldstøvlerne bagest på hylden og tage lægekitlen på, hvis corona-krisen bliver værre.\nDet siger hun i et interview sendt via Twitter med en pressekontakt i den franske storklub.\n32-årige Nadia Nadim opholder sig i øjeblikket hjemme hos familien i Danmark, hvor hun holder sig isoleret for at undgå smitte.\nAlt imens borgerne i bl.a. Frankrig dag for dag kan se, at antallet af smittede, intensivt behandlingskrævende og døde stiger foruroligende hurtigt, hver gang der kommer nye opdaterede tal fra sundhedsmyndighederne.\n»Hvis situationen bliver værre, end den er nu, og der bliver brug for læger, så vil jeg helt sikkert melde mig frivilligt til at hjælpe. Så tager jeg den hvide kittel på,« siger Nadia Nadim, som – sideløbende med sin forrygende fodboldkarriere – har fulgt lægeuddannelsen. Den mangler hun et semester af, før hun kan kalde sig færdiguddannet læge.\n»Min storesøster er også læge, og mine to yngre søstre er sygeplejersker, og de arbejder hver dag. Derudover har jeg mange venner, som er læger, så jeg får mange førstehåndsberetninger om, hvordan situationen er. Så jeg er på en måde midt i det, og hvis der bliver brug for læger, så melder jeg mig,« fastslår hun.\nI interviewet drager hun en parallel mellem den frygtede covid-19 og den spanske syge, der hærgede særligt i Europa for godt hundrede år siden.\nIkke direkte med hensyn til antallet af ofre men med hensyn til pandemiens alvorlighed og smittefare.\n»Situationen nu ligner den, man havde dengang. Jeg håber virkelig, at alle tager det her meget alvorligt og bliver hjemme i den periode, det er nødvendigt. Det her er en alvorlig situation, men vi kommer igennem den. Det vil vare nogle uger, men ikke hele livet. Så hold modet oppe. 'Stay strong and stay home' lyder opfordringen fra den fodboldspillende læge.


fårekoteletter skæg stilarter: få lange bakkefure ansigtshår (2020 guide)\nFårkoteletter er en spændende skægstil, der får mest ud af dine skægbrændinger, en ellers undervurderet del af dit ansigtshår. Også kendt som lammekoteletter skæg eller svinekoteletter skægbrændte, får fårkoteletter skæg forbinder ansigtshår fra din kæbe til dine skægbrændinger, hvilket skaber et meget maskulint look. Ikke alene har lammekoteletterne ansigtshårstil været populær i århundreder, fårekoteletter er heldigvis nemme at barbere, trimme og gomme. Med så mange forskellige typer skægbrænder og skægstilarter kan fyre dyrke koteletter uanset hvad de vil!\nHvis gammeldags ansigtshår gør et comeback, og du vil have det ultimative udseende, tilbyder dette klassiske skæg en mandig, moderne tilgang, der skiller sig ud i ethvert publikum. Det eneste spørgsmål på dette tidspunkt er, om du har det, der kræves for at udvide dit skæg og bakkefyr for at få perfekt stil .\nHer er de bedste fårekoteletter skægstilarter at få lige nu.\n1Fårkødskoteletter skæg og bakkebrændt stilarter\n1.2Fårkoteletter uden fipskæg\n2Populære skægbrændinger af fårekød\n2.1Tynde lamskoteletter skæg\n2.3Venlige fårekoteletter uden hageskæg\n2.5Cool Pork Chop Sideburns\n2.8Tykke sideburns + overskæg\n2.10Moderne koteletter skæg\nFårkødskoteletter skæg og bakkebrændt stilarter\nMens et fårekotelet skæg er unikt, kan udseendet være alsidigt. Fordi det eneste krav til stilen er, at en fyrs skægfyr efterlades for at vokse lang og fyldt, har mænd muligheden for at skære siderne tykke eller tynde, med eller uden overskæg, en barberet geit eller ej osv. Hvis du planlægger for at stimulere vækst og opretholde et sundt skæg, vil du gerne anvende olie og børste dit ansigtshår for at holde den blød, tyk og opbevaret. Når det er længe nok, er der et par måder at trimme og forme dine fårekoteletter.\nFor eksempel kaldes en tynd rem en venlig fårekoteletter på grund af det slanke, sofistikerede udseende. På samme måde parrer nogle mænd deres fårekoteletter med et overskæg for at få et mere traditionelt udseende, mens andre vælger en mere imponerende version som Wolverines bakkefyr.\nFårkoteletter uden fipskæg\nEndelig er der den reneste slags koteletter - fårekoteletter uden fipskæg. Denne stil er ideel til mænd, der er generet af ansigtshår omkring munden og hagen eller fyre, der ønsker et tydeligt stilfuldt look, der vil være anderledes end hvad alle andre designer.\nPopulære skægbrændinger af fårekød\nHvis du tror, at dette seje skæg måske er det rigtige for dig, så tjek de moderne fårekotelettebænke nedenfor. Fra korte og lange forbrændinger til berømte stilarter til dem med eller uden overskæg eller fipskæg, vi har samlet de bedste fårekoteletter, der er værd at barbere sig!\nTynde lamskoteletter skæg\nVenlige fårekoteletter uden hageskæg\nTykke sideburns + overskæg\nModerne koteletter skæg\nHvis du er nysgerrig efter flere måder at bære ansigtshår på, kan du se vores samling af sejeste skægstilarter !


Fra Holm i Køller – tiden. – Holm Lokalhistorisk Arkiv\nFra Holm i Køller – tiden. Danskheden under Køller-tiden Ernst Matthias von Køller\nGenforeningens fest i Soenderborg\nEn artikel i Holmboen skrevet af L. Høi Møllegade 31\nUnder fremmedherredømmet fra 1864- 1920 kom det jævnlig til sammenstød mellem de preussiske myndigheder og den dansksindede befolkning. Undertrykkelsen af danskerne var ikke lige slemt hele tiden, det kraftigste pres forekom i den så kaldte Køllertid, 1897 – 1901, da von Køller var ledende embedsmand i landsregeringen i Kiel. Med alle midler søgte han at gøre befolkningen klart, at der for dem kun var et fædreland, tyskland.\nNetop i denne Køllertid blev en del unge mennesker sendt på efterskole i ” Det gamle land”, for der at få indblik i dansk sprog og kultur, en forseelse som absolut ikke var velset i Kiel. Der blev ført et par retssager mod fædre til disse unge og bl. a. gik det ud over Peter Sandvei Brønd 14. i Holm, som i efteråret 1898 havde sendt sin søn, Jens til Holsted Efterskole.\nDaværende landdagsmand H.P. Hassen fandt at motiveringen for dommen burde bevares for eftertiden og foretog derfor en oversættelse til dansk, og følgende er et sammendrag af denne.\nPeter Sandvei i Holm har en søn Jens, som med sin fars billigelse har besøgt efterskolen i Holsted i Jylland i vinteren 1898- 99. Formynderretten har den 15. dec. 1898 spurgt faderen, om han var rede til at hjemkalde sin søn for at bortrive ham fra den danske skoles indflydelse, men dette har han værget sig imod. Efter at havde belært Peter Sandvei om de mulige følger, blev han igen spurgt om det samme, men også denne gang var svaret et bestemt Nej.\nDerefter er der blev udnævnt en kurator til at varetage sønnens interesser ved drøftelsen af spørgsmålet, om opdragelsesretten burde fratages Peter Sandvei. Kuratoren har oplyst at der på høj – og efterskolerne i Jylland læres kærlighed til Danmark og had til Tyskland og at elever fra Nordslesvig opdrages i antitysk ånd. Endvidere har han oplyst, at de gode sider skolen har, langt træder tilbage for nævnte dårlige. Ifølge en kendelse af kammerretten af 7. jun. 1992, kan opdragelsesretten fratages en far, når han udsætter sin umyndige børns legemlige og sædelige vel for fare.\nDenne kendelse må også betragtes som gyldig i hertugdømmet Slesvig. Hvad de danske efterskolers karakter angår, skal der nævnes, at de er grundet, udelukkende med det formål for øje at gøre ungdommen fremmed for deres hjemland, Tyskland.\nHerved taber de unge, til deres store skade, fædrelandskærlighed og tilfredshed. En sådan opdragelse skader den opvoksende slægts ædleste interesser, og uden en sådan ophidselse ville de være tilfredse med de bestående gode forhold. En sådan udvikling må forhindres.\nDe fædre der opdrager deres børn på denne måde, bringer deres sædelige vel i fare og er helt uskikkede til at sørge for deres børns videre opdragelse. De danske skolers gode sider, og muligheden for at lære skriftlig dansk, træder helt i baggrunden overfor deres ophidsende politiske, sjælsforgiftende indflydelse. I øvrigt kan gode kundskaber og skriftligt dansk også læres på tyske efterskoler ved hjælp af tyske lærerkræfter.\nDen af Peter Sandvei yndede opdragelse af sin søn er skikket til at gøre ham fremmed for sin nationalitet og dermed er formynderrettens indskriden gjort nødvendig. Efter disse overvejelser måtte retten fratage gårdejer Peter Sandvei i Holm opdragelsesretten over hans umyndige søn, og endvidere har Peter Sandvei at betale sagens omkostninger.\nI stedet for den afsatte far er der givet drengen en plejefar som skal sørge for hans opdragelse. Som sådan er beskikket skorstensfejermester E. Scholtz i Nordborg, som ved sin person, sin dannelse og sin anseelse, byder gode garantier for dette embede.\nNordborg den 17. feb. 1899 Dr. Hahn.\nEn episode fra Holm 1898\nDen16. jun. 1898 skulle der holdes valg til den tyske rigsdag. Kort før valget holdt Peter Grau, Pøl, et møde i Holm Kro. Amtsforstander Klinke, som ved denne tid var stærk ophidset kom anstigende med en gendarm i hælene. Da Peter Grau opfordrede forsamling til at synge ”Der er vel dag til suk og gråd”, sprang Klinker op og forbød sangen.\n”Den er ikke forbudt, den sang vi også ved mødet i går” indvendte Peter Grau\nEiner – lei – ich schlisse hiermit die Versammlung” erklærede amsforstanderen. Pete Grau protesterede, men nu sprang gendarmen op bordet, truede med revolveren og forlangte, at salen blev ryddet inden 5 minutter.\nDe Holmboer har aldrig været så hastige af sig. De gav sig til at diskutere med gendarmen. Flere gjorde opmærksom på at de var i familie med værten, og så kunne de vel få lov til at blive?\nJa familiens medlemmer måtte blive i huset. Mærkværdig nok viste det sig, at alle de tilstedeværende var i familie med værten, Hans Sandvei, så enden blev, at det store slægtsmøde måtte henlægges til marken ude for kroen. Men et dejligt møde blev det. Peter Grau ( 1866-1953)


Anmeldelse af Iværksætterhåndbogen af Dorthe Klyvø m.f.\nKom godt i gang med Iværksætterhåndbogen\nForside / Sælg mere - tjen flere penge / Kom godt i gang med Iværksætterhåndbogen\nMangler du nogen gange overblikket i din virksomhed? Indrømmer gerne, at selv nu, hvor min virksomhed har syv år på bagen, kommer jeg stadig i situationer, hvor jeg bliver overrasket over, hvad jeg åbenbart også skulle have vidst.\nJa, det kræver meget at drive en virksomhed.\nOg det er der nu kommet en løsning på. Løsningen hedder Iværksætterhåndbogen og er skrevet af Dorthe Klyvø og Hanne Wick.\nDe gennemgår fra A-Z stort set alt, hvad du har brug for at vide, for at kunne drive en virksomhed.\nHvad skal du overveje, før du etablerer din virksomhed?\nHvordan laver du en forretningsplan? (ja, jeg ved, at du sikkert synes, det lyder kedeligt, men det er også kedeligt at sige sit faste job op og blive overrasket over noget, du kunne have researchet dig frem til på forhånd?\nHvordan er juraen, når du ejer en virksomhed?\nHvordan sælger og markedsfører du din virksomhed?\nHvordan vækster du?\nBogen indeholder en række nyttige detaljer og er struktureret, så det er let at finde de oplysninger, du har brug for.\nDerfor har jeg heller ikke læst det hele. Kun det, jeg vurderer, er relevant for mine kunder og mig.\nJeg er kun to steder faldet over noget, jeg selv ville have sagt anderledes, og jeg er jo den kritiske læser. De er begge fra kapitlet om salg.\nDet ene er, at forfatterne flere gange bruger ordet ”forhandling”.\nPå mine kurser advarer jeg mod at forhandle, da det er min erfaring, at forhandling avler forhandling. Forhandling indikerer for mig, at der overhovedet er noget at handle om. Og jeg mener, mange problemer kan undgås med faste priser. Og hvis prisen er fast, hvad skal vi så forhandle om?\nI stedet for at forhandle anbefaler jeg, at vi i stedet fortæller kunden, hvilke dele af opgaven, vi eventuelt kan undvære. Det giver selvfølgelig et andet produkt, hvilket er helt rimeligt for mig, hvis kunden ikke er klar til at betale den fulde pris.\nDet andet er om kanvassalg. Her anbefaler forfatterne, at vi indleder kanvassalg med at spørge, om kunden er interesseret i at høre om vores ydelse, og hvis vedkommende ikke er, skal vi gå videre til den næste.\nDet er en meget høflig måde at gøre det på. Og det er selvfølgelig individuelt, hvor meget det betyder for os at være høflige. Men jeg tvivler på, at jeg havde fået ret meget ud af mit kanvassalg, hvis jeg havde været så let at komme af med.\nDe fleste af dem, jeg snakker med, er ikke synderligt interesseret i at høre om hjemmesider, når jeg ringer. Mange har lavet hele eller dele af hjemmesiden selv og vil derfor rigtig gerne tro, at de har lavet et godt stykke arbejde. Samtidig kan de fleste godt huske, hvor stort et arbejde det var, sidst de lavede ændringer på hjemmesiden. Så umiddelbart er det ikke noget, de har lyst til at høre mere om.\nI stedet får jeg dem til at fortælle, hvordan de arbejder med deres hjemmeside i dag. Og som regel kommer de til at sige noget, som jeg kan gribe fat i, og så har vi en dialog om, hvad der kan fungere bedre. Tit giver jeg dem nogle gode råd med på vejen. Uden at sælge noget. Men hvis jeg kan få dem på mit nyhedsbrev og ringe tilbage om tre måneder, har jeg også vundet noget.\nAlene ved at jeg stiller dem nogle gode spørgsmål, bliver mange af dem interesseret i at høre mere om, hvordan jeg vil kunne hjælpe dem. Også selv om de ikke umiddelbart var interesserede i at høre om eksempelvis hjemmesider.\nMen som sagt er det småting, jeg kan sætte min kritiske finger på. Jeg kan ikke huske, at jeg nogensinde før har læst en bog om at drive forretning, der så gennemarbejdet tager læseren i hånden hele vejen rundt. Var den udkommet for syv år siden, ville den klart have været min bibel.\n8. oktober 2014i Sælg mere - tjen flere pengeaf Majbritt LundSkriv en kommentar


Kvarterløft er en kulturel ansigtsløftning | Information\nI forlængelse af dette synes opmærksomhed på sociale problemer at være nødløsninger. I november sidste år søgte samme socialborgmester at 'rydde op' i bydelen i Nordvest. Forslaget er, at »de mest belastede familier i ghettoområdet Tingbjerg skal ud«, >og således udvides de tidligere fysiske renoveringer med ideen om et kulturelt kvarterløft - jeg fristes til at sige udrensning - som resulterer i, at »Socialforvaltningen i København vil flytte 25 familier med kriminelle teenagere og sociale problemer til boliger i andre bydele«. Socialborgmesteren understreger, at dette kun bliver aktuelt, hvis familierne selv vil. Hvilket vil sige, hvis de har sociale og økonomiske ressourcer nok, til at sige nej tak til et statsfinansieret 'bedre liv!' For med denne flytning følger forvaltningens 'flyttepakke', som »inkluderer sociale tilbud som mentorordninger og jobtræningsforløb for at give hele familien en frisk start«.\nKlubber og væresteder lukkes ned, da de ikke lever op til standarder for social - og sundhedsfaglige tilbud til 'driverne' eller 'de ustrukturede rødder.' Og alternativt åbnes døre til nye kommunale tiltag for kategoriserede grupper. Således åbnes Dugnad Vesterbro. Værestedets målgruppe er de stofbrugere, der opholder sig på gaden på Indre Vesterbro. I værestedet kan man blandt meget andet få ly for vind og vejr, en kop kaffe, et måltid mad og en snak med en frivillig\nVed at sætte en målgruppe for stedet ekskluderer man automatisk andre grupper - der så kan 'drive' videre på gaden, hvis de da ikke har en anden diagnose. Måske kan de passe ind på et andet nyåbnet værested, Cafe Blom, som er en ny social cafe for mennesker med depression, angst og OCD. Det var den selvsamme socialborgmester, der skød dette projekt i gang: »Det er den slags brændstof, jeg kører på: projekter, der gavner vores borgere,« sagde han.\nEget ansvar, eksklusion, er de eksisterende alternativer til fattige, marginaliserede grupper, og imens åbnes pengepungen til endnu en facaderensning, som skal give 'driverne' på gaden noget smukt at kigge på, når de nu ingen steder har at gå hen!\n09. april, 2010 - 08:42\nKøbenhavn har - som påpeget - lidt en udrensning.\nFacaderne er - som påpeget - blevet malet.\nPriserne er i top, humøret i bund.\nPå socialkontoret uddeles smæk til de sidste der kan stå oprejst.\nAkutlejlighederne er en saga blot, og er i stedet blevet til 2 værelses solgt som herskabslejligheder med en ejendomsmæglers ord om fantastisk udsigt, med adgang til den hensyngende kultur, i det urinfri, røgfri, alkoholfri københavn, der inde i de toværelses wannabe herskabslejligheder diskuterer tegninger, krig, supersygehuse, og hvordan man kan komme af med de sidste uønskede individer.\nNogle mennesker må i dag undskylde at de er til, for at overhovedet trække vejret i dette univers.\n09. april, 2010 - 08:55\nSocial kontrol kan man finde hvor i historien ?\n09. april, 2010 - 22:02\nTak for et vigtigt indlæg i debatten! Eller rettere en problematik der desværre synes borte fra mange journalister aka mikrofonholderes kritiske penne. Så skønt med en faglig og saglig artikel!\nDu repræsenterer vigtige stemmer, der desværre stort set aldrig blir hørt - som det jo tydeligt fremgår overstående.\nNår du skriver;\n"Ja, det sociale er nærmest blevet udvisket til fordel for bymiljøets fysiske ramme, hvis betydning får politikere til at gribe dybt i statskassen. " Så rammer det netop samfundets svageste der således bliver en social slagside, som blot "skal fejes af vejen" så vi kan få gennemført vores prestigefyldte metrobyggerier, byrenoverings og facadeforskønnelses projekter. Man får kuldegysninger når man gransker kommunale budgetter og er vidne til såkaldte "borgerhøringer" i forbindelse med bygge-anlægsprojekter som eks. metro cityringen. De bureaukratiske bagmænd (ja selv fru ex-overborgmester Ritt B!!) trækker blot på smilebåndet, når man påpeger de sociale konsekvenser ved disse projekter. Ja en hvis medarbejder mente endog ikke at man kunne foretage målinger af konsekvenserne for det sociale liv i områder før og efter projekter... fantastisk med økonomer oppe i deres egne...verdener.\nJeg giver dig helt ret i at det sociale ansvar i politik er fine ord men manglende handlinger!\nSom socialborgmester bør man forstå og lytte til alle typer mennesker i den by man forvalter...også de, der ikke passer ind i kategorierne!


MALERFIRMAET LYKKEBO ApS - Maler - Hørsholm\nc/o Malerfirmaet Lykkebo, Ved Klædebo 14, 2970 Hørsholm\nCVR nr: 34694427\nAntal ansatte: 19. Opgjort: 4/2022\nJean Ingemann Anborg\nMikkel og Mikkel .\nRune Holløse Bunk\nClaus Holløse Bunk\nChristian Krag Ahner\nJosef Bøgel Houhou\nClaus S Stannius\nPernille G Garner\nMartin C Christoffersen\nEnya Sallander Rose\nJacob A. Lange\nNichlas Nybro Spiegelhauer\nPernille From Persson\nloftet er mega flot lavet men der er brugt min stige den er smattet til med maling\nOprettet i cvr nr.: 34694427\nSuper god kommunikation fra første kontakt til den reelle udførelse af opgaven. Fleksibilitet i forhold til ønskede datoer, stor punktlighed fra malerens side og ikke mindst selve 'håndværket' som var absolut i topklasse. Kan kun medgive Malerfirmaet Lykkebo ApS mine bedste anbefalinger.\n24-06-2022, Samuel Zachariae\nMange tak for din pæne anmeldelse. Vi er også selv rigtig glade for resultatet.\nVi håber at høre fra dig igen næste gang i måtte have behov for vores hjælp.\nNicoals og Sanne\n#maler #malerlykkebo #gazelle17+18+19+21 #nomineretåretsmaler8åritræk #åretsmaler16+22 #Lykkebo #malerfirmaetlykkebo\nFuldspartling af loft, filt og maling i stor stue.\nSuper godt service, effektiv tilbudsproces uden grimme overraskelser efterfølgende. Heidi der løste opgaven, var professionel, imødekommende og resultatet er blevet lige som vi havde drømt om.\nTusind tak for dine flotte ord. Vi er glade for din bedømmelse, da vi ligger stor vægt på at give den bedste kundeoplevelse.\nVi håber du vil benytte os en anden god gang.\nHeidi og Jakob\nMalet døre og karme\nVenlige mennesker. Ingen forsinkelser. Fint arbejde.\nMange gange tak for dine pæne ord. Vi er selv virkelig glade for resultatet og hæfter os ved at du samtidig også synes at vi er flinke mennesker :-)\nVi håber du nyder resultatet og ser frem imod at du skulle have behov en anden gang for vores hjælp.\nNiklas og Jacob\nKomplet indvendig maling af nyrenoveret hus\nDet er bare ringe, malerne har formået at lave glatte gipsvægge bulede, lige vinkler skæve, hjørner med lommer, klatte overalt på køkken, døre og vinduer. Manglende opfølgning fra ejer indtil det er kørt helt af sporet og der bliver slået i bordet.\nDet var en trist oplevelse.\nBeklager din oplevelse, som du ved har jeg fulgt opgaven tæt og gjort alt hvad jeg kunne for at gøre dig tilfreds.\nDu har har haft cart blanche til at få rettet de ting du har bedt om uden brok så mener anmeldelsen er meget hård.\nDer skulle selvfølgelig ingen klatter have været - men vi har arbejdet rundt om mange andre håndværkere uden nogen tidsplan og det har besværliggjort arbejdet - og vi har gort hvad vi kunne for at løse det.\nMvh. Samuel Zachariae\nmalet 2/3 af huset indvendigt\nHeidi har været den bedste håndværkeroplevelse - jeg ved ikke hvilket batteri, hun har, men hun har knoklet med et stort smil og uden at være til nogen form for gene for os i 4 dage i træk. Den bedste oplevelse. Tak Heidi - jeg be'r om dig til min næste maleropgave. Lykkebo var top professionelle i al kommunikation og tilbudsgivning og Mester Samuel fulgte personligt op på arbejdet dagen efter. Topkarakter! (mikroskopisk minus for malerpletter på fliserne - men de kan let fjernes :-).\n03-06-2022, Samuel Zachariae\nMange gange tak for din flotte anmeldelse. Heidi er superstolt og glad over dine flotte ord. Ligeledes er vi på kontoret meget benovet over din positive iagtagelse. Det værdsætter vi meget højt, det er nok det der giver os de ekstra batterier :-)\nVi glæder os til næste gang du har behov og ringer efter Lykkebo og Heidi igen.\nHeidi og Samuel\nSuper flot malerarbejde fra Jean.\nGod kommunikation med Sanne fra Lykkebo, der var dygtig til at forventningsafstemme og generelt holde mig opdateret så der ikke kom nogle overraskelser. Vil klart anbefale Lykkebo når det kommer til malerarbejde :)\nVi takker for dine flote ord. Vi er virkelig glade for at du er godt tilfreds med vores service, både behovsafdækning, kommunikation og udførsel.\nVi hilser dig velkommen igen hos Lykkebo næste du måtte have behov for maler eller gulvservice.\nJean og Sanne\nMalerarb i hele mit hus og gulv i stueetagen.\nAlt fungerede perfekt fra 1. møde, til tilbud, til bekræftelse af arbejdet til selve udførelsen - det hele.\nMange tak for din pæne ord. Vi er glad for du synes vores kommunikation fungere upåklageligt. Det er nemlig lige præcis hvad vi stræber efter.\nVi glæder os til at servicere dig en anden gang du måtte have behov for Lykkebos udførne service.\nMustafa og Samuel\nMalet 6 døre (12 flader)\nHeidi er en fantastisk rar person og omhyggelig til sit arbejde. Går stille og rolig og udfører sit arbejde. Er en super repræsentant for firmaet:)\nTusind tak for din anmeldelse og dine søde ord om os.\nVi håber du ringer til Lykkebo igen næste gang du ønsker vores service.\nGipslofter, malet, slebet gulve\nKlar anbefaling af Lykkebo, som har leveret fra første dag både ift kommunikation, færdigt resultat og tidshorisont\n10-06-2022, Samuel Zachariae\nMange tak for dine pæne ord. Vi er selv super tilfredse med dit resultat og vi er glad for du synes vores kommunikation var til UG, det gør os stolte.\nVi glæder os til at du en anden har behov for vores hjælp, så ringer du blot.\nNiklas og Jakob\nMalet gang og trappeareal\nLidt knas med starttidspunkt, men da arbejdet kom igang et par dage forsinket gik alt hurtigt og professionelt. Den tildelte maler Marni var behagelig at have i huset og gjorte et fint stykke arbejde.\n06-05-2022, Samuel Zachariae\nVi er glade for du synes at vores service var perfekt, trods lidt knas :-) Det var fint vi fik bod på dette.\nVi håber du nyder resultatet og ser frem til at servicere dig en anden god gang.\nMarni og Jacob\nVi fik malet whiteboard vægge på kontoret\nVi havde en dygtig, grundig og venlig maler ude. Det gik problemfrit at aftale tidspunkter, hvor malerarbejdet ikke var til gene for de arbejdende på kontoret. Fem stjerner her fra.\nHej MedTrace Pharma\nTusind tak for anmeldelse. Det her er en løsning som vi selv har valgt på kontoret. Det er superlækkert at kunne bruge væggen som tavle. Vi håber i bruger det flittigt\nVi hilser jer velkommen en anden god gang i har brug for vores hjælp.\nLuca og Jakob\nMalet et genopbygget lager\nDer var udført et upåklageligt stykke arbejde, som der var blevet ønsket, der var ingen tegn på at der lige havde været en maler på besøg. Meget veludført arbejde.\nHej Thermo Fisher\nMange gange tak for jeres pæne ord.\nVi gør en dyd i at skabe en så neutral påvirkning på kunders travle hverdag. Derfor er det super lækkert at det bliver bemærket.\nNæste gang i har behov for vores hjælp skal i blot ringe, så kommer vi og hjælper igen.\nHeidi og Lasse\njeg har fået malet alt udvendigt træværk\nAlle aftaler er overholdt til punkt og prikke\nTak for din flotte anmeldelse af vores malerarbejde.\nVi er superglade for resultatet og håber du nyder resultatet.\nMohamad og Lasse\nMaling af kælderlejlighed, hall og trappe\nMeget professionelt og godt arbejde. Tilbuddet var klart, glimrende rådgivning angående nogle vægge med fugt og meget pænt slutresultat. Begge malere som løste de to opgaver, var søde og imødekommende, så det var en fornøjelse at have dem i huset. Alt i alt en glimrende løst opgave.\nVi vil gerne takke dig mange gange for din flotte anmeldelse. Det er anmeldelser som disse der gør os super stolte og gør at vi gør os ekstra umage i hver eneste opgave vi udfører.\nDu er altid velkommen i Lykkebo næste gang du måtte have behov for vores hjælp.\nMustafa, Pernille og Samuel\nVi har kun positive oplevelser af firmaet -fra konsulenten, der var her og udfærdigede tilbuddet til den unge maler der udførte arbejdet. Han var meget omhyggelig og en god maler. Tak for det.\nVi takker mange gange for de flotte ord om din oplevelse.\nVi glæder os til at vi en anden gang må få lov at servicere jer med enten maleropgave eller gulvopgave.\nAltid en fornøjelse at arbejde med lykkebo\nTak for orderne\nOgså altid en fornøjelse at arbejde for dig. Du ringer bare igen når du vil have vores hjælp.\nNiklas og Samuel\nTusind tak for din anmeldelse, dine flotte ord betyder meget for os.\nVi hilser dig velkommen en anden god gang du måtte have behov for hjælp i Lykkebo\nGrønning og Lasse\nProfessionel firma, god kunde forståelse og super flot resultat.\n29-04-2022, Samuel Zachariae\nVi er super glade for dine flotte ord om vores udførte service.\nVi håber vi kan byde dig velkommen en anden god gang\nGrønning og Jacob\nVi fik malet vores kundetoilet...\nVores kundetoilet fik et fint facelift. En super behagelig maler der var her og vi kan bestemt anbefale ham.\nAlt gik super smooth.\n21-04-2022, Samuel Zachariae\nMange tak for jeres pæne anmeldelse :-)\nVi er glade for det hele gled efter planen :-)\nJames og Sanne\n#maler #malerlykkebo #gazelle17+18+19+21 #nomineretåretsmaler9åritræk #Lykkebo #malerfirmaetlykkebo\nLeder du efter en ærlig håndværker, der holder sine aftaler og kun laver kvalitetshåndværk med garanti - så er det os, du skal ringe til.\nVi sætter en stor ære i at aflevere flot og godt arbejde til tiden. Vi holder vores aftaler, og vi rydder pænt op efter os.\nVi tror på, at godt håndværk betaler sig; det ser flottere ud og holder længere.\nNår du gerne vil friske boligen op, har du ofte også brug for en gulvsliber. Derfor har vi samlet det hele under et tag. Malerfirmaet Lykkebo klarer det hele - bare giv os nøglen, så klarer vi resten.\nSkal du have et nyt køkken, en skillevæg eller lagt nyt linoleum? Så klarer vi også det, da vi arbejder tæt sammen med tømrer, murer mm.\nFirmaet består udover Mester af 4 konduktører, 1 kontorassistent, 15 malere, 2 lærlinge og 10 gulvmænd i søsterselskab - og et hav af andre underentreprenører og samarbejdspartnere.\nVi er et komplet hold, der kan levere næsten alt inden for renovering, og dermed slipper du for besværet med at skulle koordinere med forskellige håndværkere.\nVi arbejder så miljøvenligt som muligt. Det gør vi bl.a. ved at bruge svanemærkede produkter og genbrugsmaterialer samt minimere, hvor meget vi kører i bil.\nVi er medlem af Danske Malermestres garantiordning – Din garanti for håndværksmæssigt korrekt udført arbejde.\nVores gode arbejde sikrede os en finaleplads ved Årets Håndværker Award show 2015, 2017, 2018, 2019 og en sejr i 2016.\nØnsker du at lære os bedre at kende, så klik ind på vores hjemmeside https://malerfirmaet-lykkebo.dk/ og se vores præsentationsvideo.\nFra gulv til loft – vi kører hele i København og Nordsjælland\nRing eller skriv for gratis og uforpligtende tilbud.\nMalermester Samuel Julian Zachariae - Malerfirmaet Lykkebo ApS\nEmbedded video for MALERFIRMAET LYKKEBO ApS\nRing til mig på 51902091 eller skriv en besked


Ugens test: De billigste kartoffelsalater er bedst - Lokalavisen Odder/Søndagsavisen\nKartoffelsalaten fra First Price har det hele: velkogte kartofler, friskhed, god syre og smagen af sommer. Foto: Kristian Brasen\nUgens test: De billigste kartoffelsalater er bedst\nKendte mærker ender i bunden i vores test af kartoffelsalat, mens de fire billigste produkter får flest stjerner\nPimp din kartoffelsalat En færdiglavet kartoffelsalat fra supermarkedet kan tilføjes lidt ekstra friskhed, hvis du selv blander friskhakkede tomater, purløg, rødløg og radiser i.Sådan skal en god kartoffelsalat væreKartoffelsalat bruges typisk som tilbehør til fed og salt grillmad. Derfor skal kartoffelsalaten emme af friskhed, den skal smage af løg og purløg, og der må gerne være sennep i. Den skal være cremet uden at være for fed og må ikke være for tynd i konsistensen, og så skal den serveres kold.\n“Kartoffelsalat består af relativt billige råvarer, og det kræver ikke en kokkeuddannelse at lave en perfekt en af slagsen. Så den skal smage af noget, før det kan betale sig at give penge for den,” siger Preben Vestergaard, adjunkt og underviser på Professionshøjskolen Metropol, inden han går i gang med ugens test. Efter at have tygget og duftet sig igennem de otte kartoffelsalater må Preben Vestergaard og hans kollega Michael René konkludere, at der langtfra er sammenhæng mellem prisen og smagsoplevelsen på de forskellige produkter.\nIngen sommer over Graasten\nSelvom kartoffelsalaten fra graasten indeholder løg og purløg, er det ikke smagen af løg, der trænger igennem til dommerne. “Den er salt og fed og sender ikke tankerne i retning af sommer,” lyder Preben Vestergaards dom.Michael René har et bud på, hvorfor smagen af grønt udebliver:“Den er for melet i konsistensen til, at man kan smage purløgene ordentligt, og så mangler den syre.” Graastens kartoffelsalat inkasserer to stjerner og er med en kilopris på 38,33 kroner testens næstdyreste produkt. Heller ikke testens dyreste produkt, K-Salats kartoffelsalat med cremefraiche, der har en kilopris på 43,12 kroner, får et antal stjerner, der matcher prisen.“Den lever ikke op til de smagsforventninger, man har til en kartoffelsalat. Den er salt og bitter, og man savner smagen af syre og urter,” siger Preben Vestergaard og giver den tre stjerner.\nDe billige i top\nAnderledes begejstret er Michael René og Preben Vestergaard for Rema 1000's eget mærke, der ligesom Lidls får fem stjerner. Dommerne understreger dog, at smagen af syre i Lidls kartoffelsalat appellerer til, at den bliver serveret til noget fedt og salt. “Syren er mere gennemtrængende end i de andre. Det er måske en kartoffelsalat, som vil dele folk lidt,” forklarer Michael René.De to dommere er ikke i tvivl om, at Dagrofas kartoffelsalat fortjener det maksimale antal stjerner. “Den har originaliteten, den er frisk og cremet og har en fin syre. Den emmer af sommer og mormors kartoffelsalat,” siger Preben Vestergaard om vinderen, der koster under det halve af taberen.\nPubliceret: 10. Juni 2017 06:00


Fra fastansættelse til freelancetilværelse\nForside › Nyhed › Fra København til Cold Hawaii - fra fastansat til freelancetilværelse\n22. okt 2019 09:26 Søren Cronwald\nFlere og flere tager springet til et nyt arbejdsliv som freelancer. Rikke Bolander er én af dem, som har byttet fastansættelse og københavner-omkostninger ud med billig bolig, frisk luft og freelanceopgaver. Læs med om turen fra København til Cold Hawaii.\nRikke Romme Drømmen om at gøre ”noget helt andet” er endt i makrelfiskeri i kontortid - kombineret med arbejdstid indpasset familieliv.\nNår 3 bliver til 4 – og familiekalenderen bliver stram som en spændetrøje\nMere tid til hinanden. Det ønske var afsættet for, at en spirende idé om at ”gøre noget helt andet” stille og roligt modnedes til en beslutning om at rykke teltpælene op fra København.\nFamilien var vokset fra 3 til 4. De faste omkostninger og familie- og arbejdskalenderen blev mere og mere stram at jonglere. Rikke sagde sin fastansættelse op i september 2018 og indledte en research om nye muligheder, hvilket bl.a. førte hende forbi en karrierevejledning i AJKS, hvor ”freelancer” poppede op som et forslag. Et frø var sået. Det førte sidenhen til deltagelse i et par workshops - ”Tooltime” og ”Opstartsplan, salg og pitch” - og hvad der til en start havde været en idé, begyndte så småt at forvandle sig til en handlingsplan.\nMed en opvækst i det nordjyske materialiserede ideen om ”at gøre noget helt andet” sig konkret i en flytning til Thy i April 2019. Her rundede Rikke en jobkonsulent i Thisted, som igen nævnte freelanceopgaver som en mulighed. Så langsomt blev der sat strøm til handleplanen om en freelancetilværelse.\nVil du vide mere om freelancetilværelsen – hvordan opgaver bliver landet og om freelancere vælger deres tilværelse af nød eller lyst, så læs mere her i AJKS’ temperaturmåling på arbejdsmarkedet for freelancere og selvstændige.\n”Man klapper hinanden frem”\nRikke byggede en hjemmeside op og kontaktede det lokale iværksættermiljø Surf & Work i Klitmøller – en beslutning, der skulle vise sig at være god. Værdien af at komme ud af eget hus og blive del af et lokalmiljø – og specifikt et iværksættermiljø – var afgørende for, at Rikke fik sine første opgaver. Opgaver som hun overtog fra ”kolleger” i kontorfællesskabet. Resten er historie.\nRikke fremhæver selv det meget unikke opstartsmiljø i Klitmøller som årsag til, at hun er kommet godt i gang. Balancen mellem arbejds- og egen identitet er blevet en anden.\nDer er mere plads til at blende work/life og en forståelse for, at det ikke er prestigejobs og opgaver, der er vigtige - men målet om at skabe en tilværelse, der balancerer.\nMed andre ord - der er plads til at fange makrel i kontortiden, når stimerne passerer Vestkysten og hente indtægten på at lave kommunikationsmateriale for den lokale sofaproducent om aftenen, når børnene sover.\n”Man klapper hinanden frem”, som Rikke udtrykker det. Og peger dertil på, at hun er blevet del af en nybygger-stemning, hvor man er nødsaget til selv at finde på noget. Konkret munder det ud i mangfoldige projekter, kulturaktiviteter og events - ofte begivenheder, hvor arbejdsliv og lokalliv forenes og smelter sammen.\n”Faktisk oplever jeg også, at det har givet mig mere fokus på at forfølge min faglighed i de opgaver jeg opsøger - fra tidligere at have været underlagt opgaver, der reelt lå i et fagligt grænsefelt”, siger Rikke.\nHoneymoon – so far…\nSpørger man Rikke om, hvordan hendes hverdag er i dag, er der smil i stemmen.\n”Jeg er nok farvet af stadig at være lidt i en ”forelskelses fase”, indleder hun - og fortæller derefter, at hun har landet 25 timer om ugen hos en fast kunde fordelt på to dage. Dertil bruger hun 2 dage i kontorfællesskabet Surf & Work. Faktisk forsøger hun pt. at drosle ned til 20 timer eller mindre.\nDe faste omkostninger er små, hvilket betyder at timetallet kan afstemmes derefter.\nTro og styr på egne kompetencer, lokal opbakning og fleksibilitet fra kunder til at kunne løse opgaver remote, er nogle af nøgleordene til at freelancetilværelsen har fået vinger. At et spirende frø og drømmen om at gøre ”noget helt andet” er endt i makrelfiskeri i kontortid - kombineret med arbejdstid indpasset familieliv.\nons, 10/30/2019 - 21:39\nJeg kan regne ud, at I har talt i telefon med Rikke. Og måske har hun sendt billedet efterfølgende - MEN der er ikke meget makrel over den fisk - enhver kan da se, det er en torsk! Striben på siden. Størrelsen. Og hun har vist fanget den selv. Så....er det en københavnervegetar der har skrevet det? :)\ntor, 10/31/2019 - 08:21\nSom svar til Jeg kan regne ud, at I har… af Karin Olander\nTak for din besked. Det er godt med en ægte fiske-connaisseur, der kan gøre os på kontoret lidt klogere:)\nArbejdsliv Freelancer Karriere Karriereudvikling\nDet er af afgørende betydning for din ret til dagpenge, om du er selvstændig eller lønmodtager. Du kan have mange forskellige former for indkomster – disse kaldes aktiviteter.\nAktiviteterne er selvstændig virksomhed, lønmodtagerarbejde, formueforvaltning eller fritidsbeskæftigelse\nHver aktivitet har forskellig indflydelse på dine dagpenge, ligesom der er forskel på, om aktiviteten kan bruges til at opnå rettigheder på: dagpengeret, efterlønsret, skattefri præmie mm. Det er derfor vigtigt, at du tager stilling til, hvordan dine aktiviteter skal registreres.\nLønmodtager, selvstændig eller freelancer >\nHvordan får du opgaver og kunder, når du er freelancer eller selvstændig?\nLæs vores temperaturmåling af arbejdsmarkedet for freelancere og selvstændige nu\nOvervejer du at starte selvstændig virksomhed eller arbejde som freelancer? Få styr på dine muligheder og rettigheder i forhold til dagpengesystemet.\nHent vores gratis guide nu


Klimaforedrag ved meteorolog Jesper Theilgaard - Næstved Netavis\nKlimaforedrag ved meteorolog Jesper Theilgaard\nAfholdes 18. september 2019 kl. 19:00 - 21:00\n« Villads fra Valby fylder 10 år\nFokus på FN’s Verdensmål »\nHvad betyder klimaforandringerne for os? Kan vi gøre noget nu, eller er det for sent? Disse spørgsmål belyser den kendte klimaekspert og meteorolog Jesper Theilgaard, når han besøger Næstved Bibliotek onsdag den 18. september kl. 19.00-21.00.\nDet er gået op for de fleste, at vejret i Danmark har ændret sig. Vejret opfører sig ikke, som det gjorde engang. Talrige oversvømmelser i de senere år vidner om dette. Varsel om skybrud er nærmest blevet hverdag i sommerhalvåret. I udlandet ser vi tørke, oversvømmelser og udpining af de naturlige ressourcer i en grad, der truer dyr og mennesker på deres overlevelse.\nHvad ligger bag disse forandringer og ikke mindst, hvad er risikoen for fremtiden – for vores børn og børnebørn? Hvad sker der med vejret her i Danmark og i udlandet, og hvad kan vi selv gøre? Spørgsmålene er mange, og meteorolog Jesper Theilgaard, der først og fremmest er kendt efter mange år som vejrvært i Danmarks Radio, vil forsøge at give svar på de fleste. Jesper Theilgaard er en stor autoritet indenfor klima; han har skrevet flere bøger om emnet, og han er en efterspurgt foredragsholder.\nFN’s klimapanel IPCC udgav i 2013 sin 5. rapport med den hidtil stærkeste samling indicier på, at en klimaændring er i gang, og at menneskets afbrænding af fossile brændsler som kul, olie og gas er den direkte årsag. CO2-indholdet i atmosfæren har ikke været højere, end det er nu, de seneste 400.000 år, og det bør give anledning til bekymring. Næste hovedrapport fra FN forventes i 2022, og selv om verden i 2015 med Paris-aftalen samlede sig i kampen mod de risici, som den globale opvarmning giver, ser fremtiden ikke lys ud. Der er brug for mere handling, og det haster.\nNæstved Bibliotek og Borgerservice har særligt fokus på FN’s 17 verdensmål, og arrangementet er en del af det fokus. Det arrangeres i samarbejde med Grøn Omstilling, Næstved.\nForedraget finder sted onsdag den 18. september kl. 19.00-21.00 på Næstved Bibliotek. Det er gratis at deltage – billetter skal bestilles på www.naesbib.dk.\nIntimkoncert med Zididada i Herlufsholm Kirke\nBilledserie: Kattekonger og Kattedronninger på Lille Næstved Skole\nLidt hyggelæsning om fastelavnsbollen\nNæstved City: Fastelavnsfest i regn og blæst\nNæstved By • 19.02\nSigtet for ikke at overholde meldepligt\nMindst 40 computere er stjålet fra Susåskolens afdeling Holsted\nNæstved By • 18.02\nIndbrud over de seneste dage


Du er her: Home Kategorier Kunstnere Sylvester Larsen\nIntentionen med det kommende album ‘Trolddom’, som udkommer d. 16. april, er netop at berøre de betændte emner som Sylvester selv har observeret i senere tid.\nHvad end dette gælder shitstorm tendensen på de sociale medier, hvor smagsdommerne hersker eller sågar folkeskolens afmagt, når læren mister kontrollen over klasseværelset. Sidstnævnte har Sylvester haft helt tæt på kroppen, da han agerede som lærervikar på et par folkeskoler i København i en årrække.\nEt emne hvor Sylvester’s komiske sans kommer til udtryk, da oplevelsen bliver sat i livlige og humoristiske rammer på sangen Lærer Larsen. Sylvester kommer heller ikke uden om at indfri hans egne tanker om den aktuelle Me Too debat, der i høj grad verserer i samfundets nutidige diskurs. Titelsangen er i Sylvesters ord “en hyldestsang til bøgernes forunderlige verden”, en verden som altid har været en kilde af inspiration til kunstnerens egne lyriske værker.\n“Det her album er et forsøg på at lave lettilgængelig pop med noget på hjerte”, fortæller Sylvester Larsen. Det kommende album inviterer lyttere ind i en intim verden af perspektiver dannet ud fra kunstnerens egne erfaringer. I hans søgen efter at den samfundsrelevante popsang gør sig gældende igen, kan vi nu opleve Sylvester Larsen på hans 8. studiealbum, Trolddom.\nSylvester Larsen Booking


Gillian Jones - Stort Hollywood Spejl Med Led Lys - Rundt | Se tilbud og køb på Gucca.dk\nDette overdådige store Hollywood spejl fra Gillian Jones vil give dig en luksuriøs følelse i hverdagen, når du lægger makeup eller styler håret. Med LED-pære rundt langs kanten af spejlet, vil... Læs mere.\nFør: 1.569,95 krSpar 80,00 kr (5%)\nDette overdådige store Hollywood spejl fra Gillian Jones vil give dig en luksuriøs følelse i hverdagen, når du lægger makeup eller styler håret.\nMed LED-pære rundt langs kanten af spejlet, vil spejlet give ægte filmstjerne-vibes til dit badeværelse eller makeupbord. LED-lyset sikrer desuden at du får den perfekte belysning til at lægge en flot makeup, især med funktionen, der lader dig vælge mellem varmt, koldt eller neutralt lys samt dæmpe lyset. Lyset indstilles let vha. touch-knapper.\nSpejlet er omgivet af en slank metalramme og en hvid enkel base, som er med til at skabe et overordnet elegant og stilet udtryk.\nMål: 50 cm i diameter\nMed 12 LED lys for perfekt belysning\nVi prioriterer sikkerheden højt, da det er noget af det vigtigste at have styr på, når vi snakker e-handel. NETS har godkendt vores betalingsløsning, og det fungerer som din garanti for sikkerheden bag din online betaling. Derfor er køb og betaling hos Gucca altid helt sikkert.\nLige meget hvad du køber hos Gucca, tilbyder vi altid 30 dages fuld returret. Så hvis du af en eller anden grund har fortrudt købet, og ikke måtte ønske at beholde din vare, så returnerer du blot din vare, og dine penge bliver refunderet. Inden du sender din vare retur, så har du altid den mulighed at kontakte os, såfremt du har spørgsmål eller er i tvivl.\nAt du som kunde hos Gucca får leveret din vare både sikkert og hurtigt, betyder rigtig meget for os. Indenfor 1-2 hverdage vil du få din vare leveret. Det eneste der kan forlænge leveringen, er, hvis varen mod vores forventning ikke er på lager. Bemærk, at du ud for hver enkelt vare har mulighed for at se nuværende lagerstatus. Er du fortsat i tvivl om et produkts lagerstatus eller leveringstid, så kontakt os.\nNår du handler hos os, kan vi tilbyde dig at vælge mellem mange forskellige former for betaling. Du skal naturligvis gøre brug af den betalingsform, der passer dig bedst. Du handler altid sikkert og trygt, uanset hvilken betalingsmetode du vælger. Alle vores betalingsmuligheder kan du se her. Bemærk at pengene først trækkes fra din konto, når vi afsender varen til dig.\nHar du spørgsmål, eller støder du på problemer når du besøger Gucca.dk, sidder vi ved telefonen eller på e-mail parat til at hjælpe dig. Kundeservice er åben for henvendelse imellem kl. 10-15 på hverdage, og vi er klar til at give dig den hjælp, du ønsker, med et smil på læben og godt humør.\nNår du handler hos Gucca, kan du efterfølgende se, hvor langt din forsendelse er kommet. Du kan logge ind på din personlige ordreside, så snart dit køb er færdiggjort. På din personlige ordreside har du mulighed for at se, hvornår dine produkter er blevet sendt afsted. Og i samme øjeblik vi afsender dine varer, vil du få en mail fra os.\nDin anmeldelse af Gillian Jones - Stort Hollywood Spejl Med Led Lys - Rundt\nproduct_stock_yes product_offer_yes product_preorder_no\tproduct_buyable_yes product_group_makeup og tilbehør path__forside path__skønhed path__makeupogtilbehør path__makeuptilbehør path__makeupogtilbehør path__makeuptilbehør path__makeupspejle path__gillianjones path__gillianjonesstorthollywoodspejlmedledlysrundt


Motivet Bøn i HCA : Femtende Aften (1839)\n"Jeg gled hen over Lyneborg-Hede," sagde Maanen, der laae en eensom Hytte ved Veien; nogle nøgne Buske stode tæt ved den, og her sang en Nattergal, som havde forvildet sig. I Nattekulden maatte den døe ; det var dens Svanesang, jeg hørte. Dagskjæret lyste, der kom en Karavane, udvandrende Bønderfamilier, som vilde til Bremen eller Hamborg, for med Skib at naae Amerika, hvor Lykken, den drømte Lykke, skulde fremblomstre. Konerne bare deres mindste Børn paa Ryggen, de større hoppede ved Siden; en ussel Hest trak paa en Karre enkelte Stykker Huusgeraad. Den kolde Vind blæste; derfor klyngede den lille Pige sig tættere til Moderen, som saae op mod min runde, aftagende Skive og tænkte paa den bitre Nød, de lede derhjemme, tænkte paa de tunge Skatter, der ikke kunde betales. Hendes Tanke var den hele Karavanes; det røde Dagskjær lyste derfor som Evangeliet om en Lykkens Sol, der igjen vilde opstaae; de hørte den døende Nattergal synge, det var ingen falsk Prophet, men en Lykkens Forkynder. Vinden peb, dens Sang forstod de ikke: ""Seil trygt over Havet! Den lange Overfart har Du jo betalt med Alt, hvad Du eiede; fattig og hjelpeløs skal Du betræde dit Kanaans Land. Du maa sælge Dig selv, din Kone og dine Børn. Dog længe lide I ikke! Bag det brede, duftende Blad sidder Dødsgudinden; hendes Velkomstkys aander dræbende Feber i dit Blod, far hen! far hen over de svulmende Vande!"" – Og Karavanen lyttede glad til Nattergalens Sang, thi den bebudede Lykke. Dagen lyste fra de lette Skyer; Bønderfolk gik over Heden til Kirke; de sortklædte Qvinder med det tætte, hvide Liin om Hovedet syntes Skikkelser, stegne ud fra de gamle Malerier i Kirkerne; rundt om var kun den store, døde Omgivning, den visne, brune Lyng, mørke, afsvedne Plainer mellem hvide Sandbanker. Qvinderne bare deres Psalmebog, og vandrede mod Kirken. O, beder! beder for dem, som vandre til Gravene, hinsides de svulmende Vande!"\nRegistrerede motiver i "Femtende Aften" |\nLinks og info om "Femtende Aften"\nKommentar til dette tekststed: Den døende nattergals toner varsler om død for familien, der vandrer for at nå lykken. De misopfatter nattergalens sang som en glædelig sang om lykken, der vinker forude. Det er en dyster modsætning mellem indhold og forståelse og mellem håb og skæbne. De emigrerer for at overleve og forhåbentlig nå lykkens land (Amerika), men de skal dø. Varslet om døden kan dog også forstås på samme måde som kunstnerens død i sit lykkeligste øjeblik i romanen Lykke-Peer og den lille havfrues forvandling i døden. Døden som det bedste markerer også dystert slutningen på Lykkens Kalosker. Poesien i den døende fugl henter også kraft i et andet centralt motiv i forfatterskabet: den lidende kunstner, hvis kunst er skabt på grundlag af lidelse, men klinger sødt i publikums ører. Motivet findes også i 16. Aften af Billedbog uden Billeder.


Vi tester Danmarks billigste LED strips i 2017\nSeneste nyt om LED- Vi tester Danmarks billigste LED strips i 2017\nDanmarks billigste LED strips kan du finde her hos os. Vi har sørget for at alle vores priser vil forblive de billigste i 2017, helt ligesom at vi var de billigste i 2016. Vi har mange forskellige former for LED strips, og du har her muligheden for at læse mere om hvad vi kan tilbyde med vores LED strips.\nFlotte LED strips der pynter hjemmet\nEn af de store fordele du får med LED strips er, at de ofte er flottere end de fleste pærer, spots og andre former for LED belysning. Det vil sige, at du har mulighed for at pynte på dit hjem og sætte præcis det præg, som du gerne vil have.\nSe vores udvalg ad LED strips i vores webshop\nDu har desuden mulighed for at finde vores LED strips i mange forskellige varianter, og du kan altid bare tage et kig på dem på vores hjemmeside, hvor du også hurtigt vil ligge mærke til at vi er de billigste, bedste og største i Danmark.\nLED strips – en effektiv måde at belyse dit hjem på\nVil du gerne have belysning på en effektiv måde, kan du investere i LED strips. De giver naturligvis ikke lys på samme måde som en pære ville kunne, men LED strips er meget effektive da de kan dække et større areal end hvad en pære vil kunne.\nAt hænge LED strips op kan dog hurtigt blive besværlig, hvis du ikke har en plan for hvordan du skal hænge den op. Dette kan du hurtigt få ved at kigge rundt i lokalet og finde ud af hvor de mørke områder i dit rum er. Det er nemlig oftest her at dine LED strips skal gå ind og dække, samtidig med at de også dækker resten af rummet.\nHar du problemer med at kunne gennemskue hvor dine LED strips kan hænge, kan du kontakte vores kundeservice som meget gerne vil hjælpe dig med at finde frem til de helt rigtige LED strips.\nSå meget sparer du ved at skifte over til LED\nVed at skifte over til LED har ud muligheden for at spare mange penge. En besparelse på 20% vil ikke være umulig at få, hvis du skifter alle dine pærer og spots ud med vores produkter. Når du skal måle en besparelse er det vigtigt at du ikke forventer at elregningen falder med det antal procenter du havde forventet at få i besparelse.\nDette gælder naturligvis kun, hvis du skifter enkelte pærer ud og ikke laver en total renovering af LED belysning i dit hjem. Hvis du skifter enkelte pærer ud, vil du skulle beregne hvor mange % den pærer er af din elregning, og det kan hurtigere blive en besværlig matematisk beregning.


En blog om at blive voksen og følsom. Jeg er tættere på 30 end på 20, har hele voksenpakken - villa, vovhund, mand og baby - og alligevel føler jeg mig ikke som en af dem. De voksne. "Grow the fuck up!" kom jeg engang til at sige til en af mine veninder, da jeg ville være kæk. Det var ikke sødt sagt. Og måske var det på tide, at jeg gjorde det samme? Men hvordan er man voksen i 2014? Det er det, jeg er ved at lære.\nDE ER BLEVET GRÅ I TOPPEN\nJeg er kommet vel igennem min første uge som kandidatstuderende.\nDen trofaste læser vil vide, at jeg har holdt pause siden 2008 for at uddanne mig og arbejde som skuespiller. Men nu er jeg tilbage. KUA, den gamle krage, har fået et seriøst facelift, og de dystre og sundhedsskadelige betonrum, som dengang dannede rammerne for mit universitetsliv, er jævnet med jorden. Til gengæld er der pludselig tapas i kantinen, indendørs birkeskov og store lyse rum, der om 20 års tid vil gøre nye KUA til en perfekt tidslomme for 2010'ernes zeitgeist. Folk vil le og sige: "Ha ha ha! Det var dengang, vi troede, at jorden stadig kunne reddes, hvis bare vi allesammen anlagde skovhugger-fuldskæg og sad på autentiske skamler af drivtømmer!" (Note: Denne småsarkastiske kommentar er skrevet i mit meget stimulerende hjemmekontor, hvor jeg er OMRINGET af træ. Selv væggene er blevet beklædt med træ. Og jeg tror stadig på, at vi kan redde jorden. Måske.)\nMen det faktum, der ramte mig som en bazooka i maven var: AT ALLE MINE UNDERVISERE ER BLEVET GRÅHÅREDE!\nDet var pludselig et meget håndgribeligt tegn på årene, der var gået.\nJeg var glad og smigret, da der var en underviser, som kunne kende mig (fordi jeg var hendes mega dengse back then), men da jeg tog toget hjem, blev jeg pludselig grebet af en gruopvækkende tanke: Mon hun også syntes, at JEG SÅ ÆLDRE UD?\nJa! det måtte hun jo uden tvivl gøre. Som en caster for nylig skrev til mig: "Heidi, du kan jo ikke gå for at være en i starten af tyverne længere." (Til det svarede jeg kækt: "Nej, det er prisen for at få et barn og miste sin nattesøvn, og så er jeg egentlig godt tilfreds med byttehandlen." Men inden i græd jeg...)\nDet tætteste denne blog kommer på en selfie: En hårfie (jeg forudser at denne betegnelse ikke kommer til at vinde indpas nogen steder)\nJeg har siden jeg var omkring 16 år gammel haft en stribe med sølvfarvede hår i min manke. En frisør har engang bildt mig ind, at det er fordi, mit hoved har fået et slag, og striben er et udtryk for chokerede hårsække. Jeg bilder mig ind, at striben er den samme som den altid har været. At der ikke er kommet flere eller færre grå hår.\nJeg kan tydeligt huske første gang, striben blev påtalt, og en af mine venner sagde: "Hey, er du ved at blive gråhåret eller hvad?". Senere spurgte min veninde, om jeg havde malet væg. Hun forsøgte hjælpsomt at fjerne de hvide klatter maling, da hun pludselig indså, at det var grå hår.\nJeg bilder mig selv ind, at jeg kan camouflere striben mere eller mindre ved at dele mit hår på et strategisk rigtigt sted. De dage, hvor jeg får delt det forkert, udbryder folk chokeret: "Heidi! Du er jo ved at blive fuldstændig gråhåret!".\nHer starter jeg normalvis min store forsvarstale (den om de chokerede hårsække), mens folk nikker og smiler og tænker, at jeg helt sikkert bare er ved at blive gråhåret. Nogle gange spørger folk endda: "Blev dine forældre også tidligt gråhårede?".\nDer er også en kategori af folk (faktisk flest mænd), som synes det er sejt og silverfox-agtigt på Gun-Britt-måden. Der er jeg ikke helt kommet til endnu. Og jeg er faktisk ikke længere selv kompetent til at afgøre, om de sølvfarvede hår har spredt sig.\nMen for at vende tilbage til udgangspunktet: Underviseren havde helt sikkert også lagt mærke til sølvstriben i MIT hår. Og sikkert også de rynker, som ikke længere går væk med den rigtige mængde creme eller søvn. Og selvom KUA stadig kan få mig til at føle mig som en ung og impulsiv studerende, så ligner jeg altså ikke en, der kommer direkte fra 3. g længere.\nJeg kan kun forestille mig, at det bliver sværere og sværere at synkronisere ens indre selvopfattelse med ens spejlbillede. Men indtil videre arbejder jeg videre med at lægge skilningen det helt rigtige sted.\nIndsendt af Heidi Keller kl. 12.42 Ingen kommentarer:\nEtiketter: blive voksen, en af de gamle, gråhåret, KUA, studieliv, ung med de unge, voksen, Voksenliv\nJEG ØVER MIG STADIG...\nI går fik jeg et brev. Et skidehamrende kedeligt brev. Det var så kedeligt, at så snart jeg læste overskriften, så gik min opmærksomhed på vandretur til Mexicos hvide sandstrande. Jeg prøvede virkelig på at læse det. Virkelig. For jeg vidste godt, at jeg burde læse det. Jeg startede forfra et par gange, men hver gang kom jeg kun et par linjer ned, før jeg begyndte at skimme, som i dennne her sammenhæng er et flot ord for at konstatere, at det var tale om sorte bogstaver på hvidt papir. Til sidst lagde jeg det på spisebordet. Det var jo helt klart tidspunktet, den var gal med. Det var alt for sent på eftermiddagen til at læse sådan et brev, og jeg havde jo også været tidligt oppe, og desuden så havde babyen ikke sovet så godt i nat. I morgen ville jeg være meget mere modtagelig.\nI morges smed jeg det ud.\nBrevet handlede om pension.\nEt autentisk foto af mit brev, pimpet med et flot blåt filter.\nJeg øver mig stadig i at gå til møder i banken. Det er egentlig ikke, fordi jeg er sådan en "Luksusfælden"-type. Faktisk er jeg noget så usexet som ret økonomisk anlagt. Men når jeg skal til møde i banken, har jeg det, som om jeg spiller rollen, som en der går til møder i banken. En rigtig voksenrolle, hvor man forstår, hvornår renten er helt rigtig. Når man er rigtig voksen tager man ikke bankagtigt tøj på og sidder og smiler blankt og siger ja og amen til alt, og satser på at ens bedre halvdel har taget de nødvendige metale noter. Når man er rigtig voksen, forstår man at forholde sig kritisk til bankens tilbud. Man forsøger ikke at få bankrådgiveren til at synes, at man er total sjov og fresh. Man spiser heller ikke alle hans folieindpakkede chokolader. Og man går ikke ud på toilettet og græder af glæde, når man får lov til at låne penge. Som sagt: Jeg øver mig stadig.\nMen breve om pension...\nIndsendt af Heidi Keller kl. 12.14 Ingen kommentarer:\nEtiketter: blive voksen, dårlig samvittighed, kedeligt, voksen, Voksenliv\nNYE GAMLE BEGYNDELSER\nPå vej ned ad gangen drejede jeg pludselig om på hælen, stormede ind til censor og underviser og proklamerede stolt: "I øvrigt er det min SIDSTE eksamen her! Nu skal jeg være SKUESPILLER!!!". Tag den suckers! Tag den akedemia! Skråt op med jeres litteraturlister, ects-point og den evige dårlige samvittighed (særligt i julen. Når man er studerende smager flæskesværene af burde, skulle, ville og eksamenspensumet kalder ens navn så højt at det næsten overdøver julesalmerne.)\nNu skulle jeg gå på skuespilskole, være boheme, græde, elske og grine på kommando, drikke billige øl på røgfyldte café Sommersted, spille mand og lesbisk og helst i et teaterstykke med masser af blod og bræk, der kunne forarge og henrykke et måbende publikum.\nJeg havde lige været til min sidste eksamen som bachelor på Retorik. Jeg var 22 år gammel og højere end høj på mit nyerhvervede 12-tal.\nNu er jeg tilbage. Og jeg er gammel: 29 år. Okay okay, en gammel studerende i det mindste. På tirsdag har jeg første skoledag på kandidaten. Jeg har valgt fag, købt en ny bærbar og har allerede skaffet bøgerne på pensumlisten. Jeg er velforberedt og bevæbnet til tænderne.\nFor i virkeligheden er jeg lidt bange.\nJeg burde ellers have vænnet mig til uforudsigelige scenarier. Jeg har været til et uendeligt antal nervepirrende castings, hvor jeg skulle spise chokolade/være gangsterbitch/danse i undertøj/græde over rumvæsener, der havde ædt min kæreste. Men sagen er, at jeg ikke aner, hvordan det er at studere, når man ikke længere er i starten af tyverne og har en glubende appetit på studielivets buffet af fredagsbarer og julefrokoster. For jeg er blevet for voksen til, at studielivet bliver en livsstil. Jeg har allerede været igennem uni én gang og taget 3 år på skuespillerskole. Min gamle (fantastiske) læsegruppe har for længst skiftet SU'en ud med fast månedsløn. De fleste af os har også fået børn. Eller arbejder i udlandet. Da vi læste sammen, plejede vi kærestesorger over (alt for dyr) lagkage på La Glace, lavede budgetmad på kollegiekøkkener, skrev opgaver sammen til langt ud på natten til tonerne af LCD Soundsystem og drak billige drinks på Mexibar.\nHvordan bliver et studieliv uden det? Et studieliv, hvor man man stadig ammer og hellere vil sidde på sit hjemmekontor end på Diamanten, fordi man så får mere tid med baby og mand. Et studieliv, hvor SU'en betaler den ugentlige fiskekasse frem for den ugentlige bytur. Et studieliv, hvor man bor i eget hus på landet og ikke på et lejet værelse i København, hvor lejeperioden er så kort, at man skifter brokvarter hyppigere end Jesse Pinkman siger "Bitch!".\nDenne gang er det studiet for studiets skyld. Det er et middel til et mål. Og de kloge siger, at studerende med børn bliver benhårde til at prioritere deres tid. Det lyder nogenlunde lige så ophidsende som at skulle besvare kundeklager hos Imerco (hvilket egentlig må være ret ophidsende i disse dage. Hvad sker der i øvrigt med den vase? Har man ikke kunnet købe den i tusind år? #vasegate)\nMen jeg glæder mig. Meget. Og endnu mere fordi jeg er blevet for gammel til det der karakterræs og til at ville være den bedste til det hele. Jeg ved, hvad der interesserer mig og vil vælge det ud som jeg kan lide. Jeg vil være studiets svar på den gamle bedstemor, der kun spiser Merci-chokolader med nougat og smider resten ud, fordi hun ikke vil bruge de sidste dyrebare dage af sit liv på chokoladerne med kaffefyld. (Ok, den var sløj. Beklager. Blev grebet af stemningen.)\nOg hvis der er bare en mere, der spørger, om det så er slut med at være skuespiller, så græder jeg (højt og dramatisk på kommando). For man kan altså godt flere ting på en gang. Sådan er det også at blive voksen.\nps. OMG hvor jeg glæder mig til den nye sæson af "Den store bagedyst"! Aldrig så man så meget drama komme ud af cremer, der ikke vil størkne og chokolade, der ikke har det rette knæk. Det er mesterligt produceret.\nIndsendt af Heidi Keller kl. 15.11 2 kommentarer:\nEtiketter: bange, blive voksen, en af de gamle, gammel, København, landet, skuespiller, studieliv, teater, ung med de unge, venner, venskaber, Voksenliv\nDagens anbefaling fra Voksentid\nJeg har lige set tre fantastiske film i rap. Jo, den er god nok. Tre helt igennem fantastiske film, som du bør se, hvis du ikke har set dem endnu. Jeg er så oppe at køre over dem, at jeg straks må anbefale dem:\nGrand Budapest Hotel: En helt igennem Wes Andersonsk Wes Anderson-film. Gennemmusikalsk timing, den mest gennemførte visuelle stil og mesterligt skuespil fra Ralph Fiennes.\nParadistrilogien: Kærlighed: Igen en gennemført visuel nydelse i en film om kroppe, bekræftelse og ensomhed. Hudløst spil af hovedrolleindehaveren Margarette Tiesel. Skiftevis tåkrummende og rørende scener.\nSmagen af rust og ben: Blændende skuespil og en meget rørende historie om kroppe og kærlighed på trods.\nIndsendt af Heidi Keller kl. 22.13 2 kommentarer:\nI tv-serien Beverly Hills er postnummeret 90210 blevet synonymt med ubrydelige venskaber. Der var også engang, hvor næsten alle mine venner boede i det samme postnummer: 3200 - eller 3210 og 3400, hvis bølgerne gik højt. Mine venner var aldrig længere væk, end at jeg kunne springe på min alt for store Yamaha Neo's-scooter eller Lokalbanen, hvis jeg ville se dem. Da vi flyttede hjemmefra blev 3200'erne Københavns største minoritet. Vi var en overraskende stor flok af gamle gymnasie-/teater-/musik-venner, som blev ved med at mødes til kollegiefester, koncerter og deslige.\nDa jeg startede på universitetet, stiftede jeg mine første rigtige bekendtskaber med jyderne og fynboerne og lærte, at jysk lyder forskelligt, alt efter om man kommer fra Århus eller Ålborg.\nDa jeg startede på skuespillerskole, mødte jeg pludselig spændende mennesker fra Norge og lærte, at dansk med norsk accent er helt uimodståeligt.\nI løbet af min tid på skuespillerskole mødte jeg konstant så mange nye potentielle venner, at min BFF og jeg prøvede at formulere en slags leveregel: Hvis der var gået mere end 6 måneder, siden man sidst havde set en ven, så var der nok en grund til det, og man skulle ikke bruge tid på at prioritere det venskab længere. Set i bagklogskaben ulideligt klare lys var det en meget forkælet og naiv leveregel, men den gav (næsten) mening dengang, syntes vi. Og der var brug for en metode til at sortere ud i alle de mange fester og kaffeaftaler.\nMen så for et par år siden blev vi færdige med vores studier. Vi begyndte at bruge tid på at arbejde igennem og skabe karriere. Vi fik faste kærester. Blev gift. Der blev ikke bare længere imellem, at jeg så de yderste led af 3200'erne. Der blev også længere imellem, at jeg så de nære. Hvis jeg skulle have efterlevet min egen 6-måneders-regel, så ville samtlige mine venskaber være døde. Inklusive det med ham, som jeg lavede reglen med.\nDet var tid til at genopfinde en måde at være venner på. Nu skulle vi genopdage hinanden som voksenvenner:\nVoksenvenner laver aftaler i kalenderen i GOD tid.\nVoksenvenner har alt for sjældent tid til lange dage med fælles tømmermænd, snaskede salatpizzaer og filmmaraton efter festen i går.\nVoksenvenner sover ikke så tit hos hinanden i den samme seng.\nVoksenvenner har alt for sjældent tid til brunch i Nansensgade på en hverdag.\nVoksenvenner prioriterer at spise på gode spisesteder og deler regningen lige op (de er for voksne til at gå op i, om alle fik den samme forret).\nVoksenvenner ammer sammen.\nVoksenvenner fortæller ikke længere (så mange) intime detaljer fra deres forhold, fordi voksenvenner som oftest også kender kæresten/manden/konen rigtig godt.\nVoksenvenner sætter pris på en tur i sommerhus med lækker mad og dejlige spadsereture og gør ordentligt rent, når de skal hjem.\nVoksenvenner taler om, hvordan de mon nogensinde skal finde sig til rette i et 9-16-job uden at kede sig ihjel.\nVoksenvenner kan lide at give.\nVoksenvenner snakker meget om serier de ser og prøver at genneskue plottet.\nVoksenvenner diskuterer palæo og miljøpolitik.\nVoksenvenner tager hjem i ok tid, så de kan nå at få lidt søvn, inden babyen vågner.\nVoksenvenner holder for få spontane fester på en onsdag.\nVoksenvenner sidder alt for sjældent og ser samtlige afsnit af Mr. Poxycat.\nVoksenvenner giver for få lammere.\nOg så er voksenvenner spredt for alle vinde. Jeg har ingen venner i 3200 længere. De bor i Grønland, London, Ungarn, Afrika og Svendborg. Og jeg kan ikke bare lige gå over og låne et bad hos dem, hvis mit eget er i udu.\nMen voksenvenner er loyale. De gør sig umage for at finde ind til hinanden, selvom der er gået mere end 6 måneder siden sidst. Sådan er det også at blive voksen.\nIndsendt af Heidi Keller kl. 21.58 2 kommentarer:\nEtiketter: blive voksen, venner, venskaber, Voksenliv, voksne\nEN LISTE BASERET PÅ ALT FOR VIRKELIGE HÆNDELSER\nUndskyld undskyld og atter undskyld, at der er lidt langt mellem indlæggene for tiden.\nOg tAk TaK TAK til alle de nye læsere! Jeg er meget beæret over, at I gider læse med.\nVi skal holde stor fest herhjemme på lørdag og er gået all in på forberedelser, så der er ikke mucho skrivetido, desværro.\nTil gengæld har den seneste uge ikke skortet på begivenheder, som har fået mig til at træde i karakter som voksen. Tillad mig at præsentere:\n"Du ved, at du er voksen når..."-listen (en liste baseret på alt for virkelige hændelser):\nDu ved, at du er voksen når:\nDu i forvejen er alt for sent på vej ud af døren, og din hund kommer løbende og kigger på dig med et bedende blik, fordi den har spist noget, der indeholder græs og dine lange, tabte ammehår, som nu stikker ud af numsen på den, og der ikke er andre end dig og din elskede højre hånd til at hjælpe den med at trække det ud. IKKE ENGANG DIN MAND. Og så er det videre til pilates...\nDu begynder at tilberede mad, der indeholder en halv deciliter af dine egne kropsvæsker. "Tilsæt en halv deciliter modermælk til grøden og rør rundt..." For at sikre mig mod misforståelser, vil jeg lige sige, at det blev serveret for babyen. Gæsterne må nøjes med lidt øko-sød til kaffen.\nDu opdager, at du fortryder dit feministiske oprør mod din håndarbejdslærer i folkeskolen og faktisk ville ønske, at du havde lært at sy, så du skamløst kunne producere kopier af Småfolk-babytøj og Ferm Living puder.\nDu bruger et beløb svarende til 163 kopper chaillatte på et nyt køle/frysskab og faktisk praler over for gæsterne med den smarte funktion, som holder ruccolaen sprød ekstra længe.\nDu opdager, at der gror en 2,5 meter høj hampplante foran dit køkkenvindue og skynder dig at destruere den i det usandsynlige tilfælde, at landbetjenten pludselig skulle holde på din koteletgrund og pege på dig med sin og lovens harmdirrende lange arm. Så meget for min ungdoms rebelske oprør mod småborgerligheden\nDu skal holde fest og i forvejen advarer gæsterne om, at du går kold kl. 22, fordi du stadig ammer alt for meget om natten. Der er ikke meget sjov over en lakterende partypige.\nTil gengæld ved du, at du stadig er ret umoden, når:\nDin baby får en tavle ind på sit værelse, og du virkelig må finde al din voksen-stamina frem for ikke at tegne en penis på den (Ingen tavle uden penis, lyder den ældgamle regel fra folkeskolen).\nPludselig var den der. Lige foran mit køkkenvindue. Og jeg følte mig for en kort stund som en ægte small time gangster. men så blev jeg voksen.\nIndsendt af Heidi Keller kl. 16.43 Ingen kommentarer:\nEtiketter: barnlig, blive voksen, chai, en af de gamle, husejer, Landliv, pilates, småborgerlig, voksen, Voksenliv\nTAG LIGE EN SLAPPER, MOSTER BO BEDRE!\nDer er sket noget i mig, efter jeg har fået mit eget hus. Det er, som om jeg har fået en lille kortslutning i hjernen. En kortslutning, der får mig til at fremvise ting, der ikke er der. En kortslutning, som får mig til at sige ting til vores gæster som: "Sådan her skal køkkenet selvfølgelig ikke se ud, vores plan er blablabla og sætte blablablabla fliser op!" eller "Vi drømmer jo om at mure facaden op/sætte brædder på/male det i noget andet end den her hæslige blabla farve!" eller "Ja, børneværelset er jo ikke færdig endnu. Det beklager jeg. Det er altså lidt af en rodebunke!"\nAND SO FUCKING WHAT?!!\nBabyen er kun knap 5 måneder, og han er jo fuldkommen ligeglad. Han vil skide på, om jeg har fået tapetseret væggen med grafisk mønster. Det eneste, hr. Flødeskæg går op i, er, at der er lettest mulig adgang til mælkebaren. Og alle de fixe idéer jeg havde om, at han ville elske at lege med æstetisk tilfredsstillende legetøj i pastel og nordisk birk, har jeg også måttet kassere. Babyer kan lide bling og primærfarver. Og det skal de have lov til. (Sidehistorie: Jeg læste en artikel i et boligblad om en indretningsbesat mor, som havde forbudt sin 11-årige datter at have plakater med One Direction PÅ SIT EGET VÆRELSE!!! Så længe pigebarnet boede under hendes tag, så skulle der antikke sommerfuglebilleder på væggen. For tænk nu, hvis gæsterne kiggede ind. De ville jo falde døde om, som følge af overdosis af dårlig smag. Hvis jeg nogensinde bliver sådan, håber jeg, at min mand vil aflive mig.)\nMen den pinlige sandhed er altså, at jeg bliver lidt flov over de ting, som ikke er på plads endnu. Og jeg vil så gerne have folk til at forstå, hvorfor vi faldt for huset og området og valgte at skippe vores trygge københavnertilværelse. Jeg vil så gerne have, at de har lyst til at komme igen (hvilket de sjovt nok ikke får, hvis jeg går rundt som en manisk bygherre og præsenterer luftkasteller). Det kan på en måde sammenlignes lidt med den følelse, man har, første gang vennerne skal møde ens kæreste. Man håber sådan, at de vil forelske sig bare en lille smule i ham.\nOg det er unægteligt noget andet at eje end at leje. Det kan være svært at acceptere, at livet som husejer indebærer, at køleskabet eller fyret crasher lige netop der, hvor man havde 5 minutter til at gøre huset lidt indretningslækkert eller kysse på sin mand (eller havde plus på kontoen og planer om sjov i gaden.)\nDet værste ved den kortslutning, der er opstået i min hjerne, er, at den ikke normaliseres, så snart et projekt er slut. Næ nej! For så snart stuen er færdig, hører jeg mig selv sige ting som: "Jeg hader vores køkken!" eller værre endnu "Vores gang er simpelthen frygtelig anonym. Man får jo ikke nogen oplevelse, når man træder ind af døren. Det er jo bare et skide transitionsrum!" SUK. Skal der nu også være oplevelsesøkonomi i gangen? Hvor skal hunden så sove? Tag lige en slapper, Moster Bo Bedre!\nOg sandheden er jo, at ligesom med den nye kæreste, så er dine venner glade, hvis bare du er glad. (Ellers er de i hvert fald nogle skarn). Dine venner kommer for at se dig. Ikke din indkørsel eller flotte billedvæg med den rigtige blanding af grafisk plakatkunst og retro.\nDet er i hvert det, jeg prøver at huske mig selv på, alt imens jeg booster oplevelsesøkonomien på gæstetoilettet.\nHer er vi ved at støbe det som endte med at blive et 250 kg tungt betonbord til stuen.\nIndsendt af Heidi Keller kl. 13.12 4 kommentarer:\nEtiketter: at flytte, blive voksen, first world problems, husejer, Indretning, oplevelsesøkonomi, voksen, Voksenliv\n30 år Afghanistan Anbefaling Arhoj artikel asyl at flytte ballet bange barnlig Billeder Blackfish blive voksen bucket list Calella chai Dailydoodlegram dans dessert Det Kongelige Teater dokumentarer drømme dårlig samvittighed en af de gamle festival first world problems fordomme fødselsdag gammel gråhåret hobby husejer illustrationer Indretning John Kenn kage kedeligt keramik kortfilm kreativ KUA kultur København køre bil landet Landliv Living Yolates Mette Blomsterberg Mikimiki mor Mortified Nation musik musikvideo Netflix oplevelsesøkonomi P4 pilates politik principper radio regnvejr Roskilde Festival Saving Face selvopfattelse Sia Furler skuespiller slappe af småborgerlig sociale medier sprog studenter studieliv Syrien teater teenager The Cove træning twerk udlængsel ung med de unge utålmodig venner venskaber voksen Voksenliv voksne yoga\nMette Blomsterberg forfølger mig. Hun ånder mig tungt i nakken med en ånde, der helt sikkert dufter af skarpe pebermyntepastiller. Hendes hå...\nFÅ DIG EN HOBBY!\nDen opstod bare lige pludselig, den der mærkelige hvide løgn. "Jeg maler!", sagde jeg. "Dejligt!", svarede sundhedspl...\nFÆLDEN DER KLAPPEDE\n"Hvor er vi blevet voksne!". Det er en replik, der lyder mere end ofte, når jeg er sammen med mine venner. Eller bedre endnu: &qu...\nI DAG ER DET HEIDIS FØDSELSDAG!\nI dag er det Heidis fødselsdag, hurra hurra hurraaaa! Jeg er et kæmpe pattebarn, når det kommer til fødselsdage. Især min egen. I min f...\nDer er sket noget i mig, efter jeg har fået mit eget hus. Det er, som om jeg har fået en lille kortslutning i hjernen. En kortslutning, der ...\nJeg elsker dans. Jeg elsker at danse. Jeg elsker at se andre danse, og jeg elsker at blive danset med. Jeg elsker knap så meget at blive da...\n"Skrid! Det er der altså ikke nogen, der siger længere! Det er jo sådan totalt 90'er-agtigt!" Teenagepigen kigger overbærende ...\nOM STEDER HVOR MAN ALDRIG BLIVER VOKSEN\nDet er fredag aften, og det er min venindes 29 års familiefødselsdag. Vi er i hendes forældres have. Jeg har ikke tal på, hvor mange gange j...\nFARVEL KØBENHAVN, GODDAG LANDLIV\nFør jeg begynder på dagens indlæg, vil jeg lige sige tak til alle jer, der læste med på de to første indlæg! Tusinde tak for alle de søde o...\nEN SYRISK NAT\nTogturen hjem fra mødet havde været fuld af skæve eksistenser. En dame med lange skægstubbe, der skubbede en dukke i sin slidte barnevogn. E...


Spørgsmål i forbindelse med lettere tuning af Giantco sprint\nBillig-Scooter.dk Billig-Scooter.dk 4-takter Spørgsmål i forbindelse med lettere tuning af Giantco sprint\nIdet jeg er uhm. Omfangsrig, valgte jeg at bruge min påske ferien på at montere nogle lettere effekt forøgende dele på min Sprint.\nDele jeg monterede i påsken monteret.\n79ccm cylinder (Naraku Cylinder) m. org. Topstykke/kanst.\nLeoVenci udstødning med sejere lyd og ingen kat.\nEfter nogle timer brugt på at rode ruller/dyse på min Sprint er jeg kommet frem til den opsætning der passer mig bedst, det er 8g ruller og en 90er dyse.\nJeg fandt rulle vægten ved at forsøge mig frem med forskellige vægte og accelerere på samme strækning og mååler hvor lang tid den tager om at komme til 55km/h på speedo(her er varioen helt gearet ud)…og ja, jeg har også prøvet med virkeligt lette ruller…Den trak ikke sønderligt godt ved høje drejninger og lød mildest talt forfærdeligt.\nDysen har jeg skudt mig ind på efter samme princip dog til ca. 70km/h i stedet for (speedo km/h), startede med en str.100 og gik ned, da den tydeligt fik alt, alt for meget.\nJeg har lige nogle spørgsmål, jeg håber på der er nogle kloge mennesker der kan svare på.\nHvor meget skal møtrikkerne på pindboltene der holder cylinder, topstykket og knast spændes (i nm)\nHvor meget vil effektbåndet ændre sig af montering en racing knast?\nEr der en bedere/mere rigtig måde at finde den rigtige/bedste dyse?\nEr 8g ikke lidt vildt? (Har ingen sammenlignings grundlag)\nTorbenNielsen Skrev: (...)Jeg har lige nogle spørgsmål, jeg håber på der er nogle kloge mennesker der kan svare på.\nMøtrikkerne skal spændes 0,8-1,2 kgf-m, svarende til 7,85-11,77 nm.\nDer findes to typer "racingknaster". En, med "spidsere" stigning på kanasterne, og en, med højere "pukler". Den første type, åbner og lukker ventilerne hurtigere, men bibeholder størrelsen på ventilåbningen. Den type, vil alene kunne give lidt under acceleration. Den anden type, vil også gøre ventilåbningerne lidt større (kræver normalt en ekstra pakning i bunden). Igen, er det kun under acceleation, du måske vil mærke en forandring. Det er godt, du har beholdt originaltopstykket til 79 ccm cylinderen, da Narakus specialtopstykke vil nedsætte effekten. Personligt mener jeg, at en "racingknast" er lidt spild af penge. Istedet, kunne du overveje, at skaffe dig nogle kraftigere dobbeltventilfjedre, hvis ventilerne ikke kan følge med, og evt. montere en anden gearing\nHvis den kører fint, og tændrøret har den rigtige cocio chokolademælkfarve, er der ikke meget andet, du kan gøre, uden måleudstyr. Du kan forsøge, at sætte et stykke tape på luftindgangen fra luftfilteret, så det dækker ca. 1/3, og se, om den kører bedre eller dårligere med eller uden tapen. Så har du en indikator på, om du skal op eller ned i dysestørrelse.\nSå vidt jeg husker, er "standardrullevægten" 6,5g, også på Sprinten. Med større cylinder, skal du derfor normalt op i rullevægt. Især med en Multivar, vil lette ruller få motoren til at "hvine", da hele fidusen med Multivarens optimerede løbebane netop er, at holde omdrejningerne nærmere oppe ved det optimale omdrejningstal, hvor drejningsmomentet er størst, for at få den bedste acceleration. Det kan dog være enerverende, at høre på, så jeg kører også med lidt for tunge ruller. hvis dine 8g giver dig de bedste tider, efter din udmærkede metode, så er det 8g, du skal bruge. Da dine 79ccm har flere kræfter, at gøre godt med, vil du ikke mærke en synderlig nedgang i accelerationen, ved at montere lidt tungere ruller, end de optimale.


Fordele ved miljømærkede indkøb - Ecolabel\nFordele for indkøbere\nFordele for leverandører\nOrganisationen skal ikke selv udvikle miljøkrav til de produkter og serviceydelser, hvor der findes miljømærker. På alle disse områder kan organisationen blot henvise til, at produkterne eller serviceydelserne skal leve op til miljømærkernes krav. Licensen til mærket tjener som dokumentation for, at kravet opfyldes.\nMange leverandører oplever i dag at skulle leve op til forskellige grønne krav, som stilles til samme produkter og serviceydelser fra kommune til kommune eller fra virksomhed til virksomhed. Det er både ulogisk og omkostningstungt. Når flere vælger at bruge miljømærkerne, ensrettes kravene til fordel for leverandørerne.


Premieren på Autocamper Show blev et tilløbsstykke - Alt om Autocamperen\nForside Pressemeddelelser Premieren på Autocamper Show blev et tilløbsstykke\nStor succes for ny landsdækkende autocamper-udstilling i Fredericia, som havde flere end 9.000 besøgende i weekenden 12. til 14. november\nDen forsigtige forventning var 2.500 besøgende, drømmen var 5.000 besøgende – og facit blev en næsten overvældende tilstrømning på godt 9.000 gæster, da der i weekenden var premiere på Autocamper Show. Dermed fik Danmarks første “rene” udstilling for autocampere og campervans en flyvende start i MESSE C Fredericia, hvor hele 16.000 kvadratmeter var fyldt med 165 nye autocampere/campervans samt udstyr, tilbehør, foreninger, foredrag og meget andet.\nDet er helt tydeligt, at vi har ramt et behov med dette forum, og nu vil vi sammen med branchen videreudvikle konceptet\nCharlotte Buus, projektleder Messe C Fredericia\n– Allerede før åbningen fredag formiddag kunne vi se, at interessen var massiv. Der var tæt trafik, masser af mennesker i forhallen og samme “buzz” som ved vores største publikumsmesser, og det fortsatte weekenden igennem. Det er helt tydeligt, at vi har ramt et behov med dette forum, og nu vil vi sammen med branchen videreudvikle konceptet frem mod næste Autocamper Show om et år, fortæller en glad Charlotte Buus, projektleder i MESSE C Fredericia.\nMange af gæsterne overnattede – naturligvis – i deres autocampere, så de var klar ved åbningstid næste dag. Alene natten fra torsdag til fredag var der flere end 100 autocampere på parkeringspladsen, og de udgjorde et virkelig flot syn.\nUdstillingshallerne var spækket med autocampere, der var stor interesse for de mange flotte biler i forskellige mærker\n– Det var en helt fantastisk messe. Vi solgte det dobbelte af vores mest optimistiske skøn, og cirka halvdelen var endda til folk, som vi ikke havde talt med før, men som kom “ind fra gaden”. Selv om vi var otte mand på standen, så havde vi alle rigeligt at gøre med at tale med nye og eksisterende kunder – så jeg er lidt blæst bagover af succesen, må jeg indrømme, siger Søren Nielsen.\nSydsjællænderne fik en mindeværdig afslutning på messen, da en ældre herre søndag kort før lukketid friede til sin kæreste – midt på standen – da parret skulle hente deres nye autocamper.\n– Vi havde sammen med MESSE C arrangeret rød løber, champagne og blomster, så det blev en rigtig god oplevelse for alle parter, smiler Søren Nielsen, som har lagt billet ind på en endnu større stand næste år.\n– Der skal lyde et kæmpe tillykke til hele autocamperområdet, som er en naturlig og vigtig del af campingbranchen. Den her weekend viser, at vi kan få ting til at ske, når vi står sammen og løfter i fællesskab, konstaterer hun.\nIfølge landsformanden er messen endnu et bevis på, at Danmark er ved at komme med på den autocamper-trend, der i flere år har præget lande som Norge, Sverige, Tyskland og Holland. Tilmed er en ”ren” national udstilling, som den i Fredericia, faktisk unik i international sammenhæng, tilføjer hun:\n– Det er så stærkt, at vi i Danmark kan komme lidt fra baghjul og blive frontløbere i forhold til at lave en national udstilling. Jeg føler, det er en usleben diamant, der er taget op af jorden, og jeg er ikke i tvivl om, at der kan lægges yderligere lag på messen de kommende år, understreger Anne-Vibeke Isaksen.


Parken: Carsten V. stopper nok som FCK-træner\nForside » Nyheder » Parken: Carsten V. s..\n25 maj: Dongs får grønt lys til salg af halv vindmøllepark\n25 maj: Morningstar: Sampension til tops målt på afkast\nMandagens aktier: Lundbeck tog teten i grønt eliteindek..\nAktier/middag: Lundbeck i toppen i stor regnskabsuge\nAktier/åbning: Nordea tager C20-bunden i stort set flad..\nFCK faldt forbløffende lidt i dag, folk regner åbenbart..\nNår man sælger alle sine bedste spillere på en gang, så..\nSkulle ikke undre mig hvis man kan købe Parken onsdag t..\nCarsten V. Jensen stopper - formentlig - som cheftræner for fodboldklubben FC København efter det fejlslagne forsøg på at genvinde DM-guldet. Det siger FCK's administrerende direktør, Anders Hørsholt, til spn.dk.\n- Vi skal ud og finde en ny cheftræner, siger han.\nDirektøren er dog ikke helt klar i mælet, da han bliver spurgt, om trænerens navn ikke skal være Carsten V. Jensen.\n- Nej, det skal det formentlig ikke være, siger Anders Hørsholt, som således tager forbehold.\nDirektøren påpeger, at Carsten V. Jensen uanset hvad skal fortsætte i FCK som sportsdirektør.\nFC København fyrede i vinterpausen svenske Roland Nilsson som cheftræner, hvorefter Carsten V. Jensen overtog trænerposten sideløbende med jobbet som sportsdirektør.\nFCK førte Superligaen med fire point ved vinterpausen, men i foråret rykkede FC Nordsjælland forbi og sikrede sig DM-guldet på sidste spilledag. /ritzau/\nEnig, for dårligt Horsens ikke kun slå FCK\nChampions League giver ca. 155 millioner lige meget hvad, hvis man inkluderer marketpool. 15 milli..\n06 jun PARKEN\nBillund Designer Outlet\n19 maj PARKEN\n27 apr PARKEN\n04 apr PARKEN\nAnkesag om kursmanipulation\n30 mar PARKEN\nOrdinær generalforsamling den 27. april 2017\n23 mar PARKEN\nDom i ankesag om kursmanipulation\nSuspension af handlen med PARKEN Sport & Entertainment A/S’ aktie\n20 mar PARKEN\nPARKEN Sport & Entertainment A/S – Årsrapport 2016\n01 mar PARKEN\nForslag til ordinær generalforsamling\nParken Sport & Entertain.. 93,50 0,0%\n19. august 2017 16:55:50\nVersion: LiveBranchBuild_20170808.1 - EUROWEB5 - 2017-08-19 16:55:50 - 2017-08-19 16:55:50 - 1 - Website: OKAY


En vigtig LD-melding\nLeif Thygesen afventer en vigtig del til computeren, og derfor bringes Egå-reportagen tidligst i morgen...Langdistanceroerne gennemførte 2. omgang af turneringen lørdag i Egå. Som vanlig blæste det, og selvom flere af deltagerne blev udfordret, var vejret ikke så slemt, som for to år siden, hvor arrangørerne måtte cutte 25 kilometer ned til 10.\nLeif Thygesen, den faste langdistancekaproningsreferent, er "næsten" på vej med sin store og meget omfattende beskrivelse af arrangementet. Men - Leif glemte at få en vigtig del med til computeren fra København i går. Denne dims er nu eftersendt, og Leif er naturligvis klar til at løbe postmanden i møde i morgen, når denne når hen til villaen i Nakskov med den del, der gør, at Leif kan komme videre. Men det er skam værd at vente på - både postmanden og artiklen...\nIndbydelse til Jysk Maraton\nFredag den 20. - lørdag den 21. juni inviteres til


Circle Spisestol Sort Pu/krom - Trademax\nSpisestolen Circle i smukt design, med gennemtænkte valg af materialer, passer udmærket til det moderne hjem. Circle er klædt i holdbart PU læder som er let at tørre af og holde rent. Stolen kan gynge en smule, hvilket betyder at du sidder ekstra bekvemt. Den cirkelrunde fod er en smuk detalje, som giver stolen karakter. Kombiner stolen med et spisebord fra vores brede sortiment.